title: E3 Harelbeke

text: E3 Harelbeke (aiemmin E3 Prijs Vlaanderen) on yksipäiväinen maantiepyöräilykilpailu, joka järjestetään Flanderissa, Belgiassa maaliskuun lopulla, runsas viikko ennen Flanderin ympäriajoa. Semiklassikkona pidettävän kilpailun lähtö- ja maalipaikkana toimii Harelbeke. Kilpailun pituus on hieman yli 200 kilometriä.


title: E3 Harelbeke

text: E3 Harelbeke ajettiin ensimmäisen kerran vuonna 1958; tosin vastaavankaltaisia kilpailuja oli järjestetty alueella vuodesta 1955 lähtien. Kilpailu tunnettiin aluksi nimellä Harelbeke–Anvers–Harelbeke. 1960-luvun puolivälissä valmistunut E3-moottoritie synnytti sittemmin käytetyt nimet GP E3 Harelbeke, E3 Prijs Harelbeke ja E3 Prijs Vlaanderen.


title: E3 Harelbeke

text: E3 Harelbeke on tärkeä valmistautumiskilpailu Flanderin ympäriajoa varten. Itä-Flanderissa kulkevalla reitillä on toistakymmentä nousua, joista useat ovat mukana myös Flanderin ympäriajossa. Osa kilpailusta ajetaan mukulakivipintaisilla teillä.


title: E3 Harelbeke

text: E3 Harelbeke on vuodesta 2012 lähtien kuulunut UCI World Touriin. Aiemmin se oli kategorialuokitukseltaan 1.HC. Kilpailun on voittanut useimmin belgialainen Tom Boonen, viisi kertaa. Nopein kilpailu ajettiin vuonna 2003, jolloin Steven de Jonghin keskinopeus oli 45,9 km/h.


title: In My Mind

text: In My Mind on räppäri/tuottaja Pharrellin ensimmäinen sooloalbumi. Albumi julkaistiin 25. heinäkuuta 2006.


title: In My Mind

text: Albumia myytiin ensimmäisellä viikolla 142,000 kappaletta ja kolmannella viikolla 51,000 kappaletta. Kaiken kaikkiaan albumia on myyty 889,000 kappaletta.


title: Wampum

text: Wampum on algonkinia ja tarkoitti alun perin helminauhaa tai -vyötä, joka oli valmistettu hiotuista simpukoiden ja kotiloiden kuorten kappaleista, yleensä kampavenussimpukoden tummista ja "Busycotypus"-kotiloiden vaaleista kuorista. Pohjois-Amerikan itäosien alkuperäiskansat käyttivät wampumeita merkitessään muistiin tärkeitä tapahtumia ja vaihtaessaan keskenään sotilaallisia tietoja.


title: Wampum

text:
Eurooppalaisten saavuttua Pohjois-Amerikkaan wampumeita alettiin käyttää maksuvälineenä. Rahatalouteen tottuneet eurooppalaiset kauppiaat loivat järjestelmän, jonka avulla wampumia voitiin vaihtaa koviin hyödykkeisiin. Näin intiaanien perinteisistä seremoniakoruista alkoi tulla yhä enemmän pelkkää valuuttaa.
Rahajärjestelmä sai itärannikon alkuperäisväestön kaupankäynnin kukoistamaan Pohjois-Amerikan itärannikolle juurtuneiden Uuden-Englannin, Uuden-Ranskan ja Uuden-Hollannin siirtokuntien kanssa. Siirtokunnilta ostettujen teräsporien avulla intiaanit kykenivät valmistamaan wampuminsa aiempaa nopeammin. Niitä kulkeutui myös sisämaan intiaaneille. Wampumien arvo aleni markkinoilla, kun britit alkoivat tehtailla niitä itse 1620-1630-lukujen taitteessa.


title: Pierre Valdes

text: Pierre Valdes (tunnettu myös nimillä "Pierre Valdo, Pierre Vaudès, Pierre de Vaux", "Peter Waldo" ja suomessa myös "Petrus Valdus" ja "Pietari Valdes") (1140–1207) oli ranskalainen uskonnollinen johtaja. Hänen seuraajiaan kutsutaan valdolaisiksi.


title: Pierre Valdes

text: Sekä liikkeen että miehen nimi tulee ranskan ja italian kielen sanoista: "vaux" ja "vallis", eli laakso, ja "Valdes" tuskin oli Pierren alkuperäinen sukunimi.


title: Pierre Valdes

text: Pierre Valdes oli rikas kauppias Lyonista. Saatuaan uskonnollisen herätyksen hän luopui omaisuudestaan. Valdolaisten ohjenuorana oli Kristuksen laki, jonka käskyä lähteä maailmasta ja elää köyhyydessä ja laupeudessa tuli ehdottomasti noudattaa.


title: Pierre Valdes

text: Valdesin tarinasta on useita versioita, eikä ole aivan selvää, onko hän koskaan ollut olemassakaan. Etunimi Pierre mainitaan ensimmäisen kerran 1300-luvun puolivälin valdolaisten kirjeissä, ja se voi liittyä yrityksiin liittää valdolaisuus apostoli Pietariin ja sitä kautta evankeliseen perinteeseen. Erään tarinaversion mukaan mukaan Pierre Valdes kuuli trubaduurin laulavan legendaa 400-luvun pyhästä Aleksioksesta, ja päätti ottaa tästä oppia. Toisen version mukaan Valdes pelkäsi suuren omaisuutensa estävän taivaaseen pääsyn, koska Luukkaan evankeliumin 18:18-30 varoittaa, etteivät rikkaat pääse taivaaseen.


title: Hugh Mitchell

text: Hugh William Mitchell (s. 7. syyskuuta 1989 Englanti, Iso-Britannia) on englantilainen näyttelijä. Uransa aikana hän on näytellyt muun muassa Colin Creeveyta elokuvassa "Harry Potter ja salaisuuksien kammio".


title: Linux Mint

text: Linux Mint on Linux-käyttöjärjestelmän jakelupaketti. Mint perustuu Ubuntuun ja on yhteensopiva sen pakettien kanssa.


title: Linux Mint

text: Mint on helppokäyttöinen aloittelijoille, sillä siinä tulee mukana tuki suljetuille multimediatiedostoille. Pakettivarastot ovat valtavat, koska Mint on yhteensopiva Ubuntun pakettien kanssa, mutta sillä on myös omat pakettivarastot. Siihen on saatavilla kaikki yleisimmät ohjelmat, kuten esimerkiksi Skype, Google Chrome, Firefox ja LibreOffice.


title: Linux Mint

text: AMD ja Nvidia julkaisevat myös eri Linux-pohjaisille käyttöjärjestelmille omia näytönohjainajureita.


title: Linux Mint

text: Mintin oletustyöpöytäympäristöt ovat Cinnamon ja MATE. Vaihtoehtoisesti saatavilla ovat myös KDE ja Xfce. Jokaisesta löytyy 32- ja 64-bittiset versiot.


title: Linux Mint

text: Linux Mint 17 LTS (”Qiana”) julkaistiin 31. toukokuuta 2014. Linux Mint 17 perustuu Ubuntun versioon 14.04 Trusty Tahr. Pitkään tuettuja julkaisuja eli LTS ("Long Term Support)", tuetaan nykyään viisi vuotta (alkaen versiosta 13) ja muita 18 kuukautta. Mintin versio julkaisuihin tehtiin muutos 17.1 Rebeccasta alkaen. Kun edellisissä versioissa käyttöjärjestelmä piti asentaa kokonaan uudestaan, voi nykyään asentaa päivityksen, joka korjaa aikaisemman version tunnetut ongelmat. Linux Mintin versio 17.3 (Rosa), ilmestyi virallisesti 4. joulukuuta 2015.


title: Linux Mint

text: Linux Mint 18 LTS ilmestyi 30. kesäkuuta 2016. Se perustuu Ubuntun huhtikuussa 2016 ilmestyneeseen 16.04 LTS (Xenial Xerus) -jakeluun. Linux Mint 18 tukeutuu 4.4 kerneliin. Linux Mint 18.1 julkaistiin 16. joulukuuta 2016. Nykyisen sarjan viimeisin versio 18.3 "Sylvia", joka ilmestyi 27. marraskuuta 2017, perustuu Ubuntun versioon 16.04.3. Vuoden 2018 touko- tai kesäkuussa julkaistava 19.0 "Tara" tulee tukeutumaan Ubuntun uuteen jakeluversioon, eli 18.04 "Bionic Beaver" eli suomeksi majava.


title: Linux Mint

text: Syyskuun 7. päivänä 2010 julkistettiin Linux Mint Debian Edition (LMDE), joka käyttää pohjanaan Debiania Ubuntun sijaan. LMDE käyttää ”rolling release” -julkaisumallia eli sitä päivitetään jatkuvasti eikä eri julkaisuversioita ole. Uudempi versio Linux Mint Debian Editionista on ladattavissa. Linux Mint Debian Edition 2, koodinimeltään ”Betsy”. Linux Mint Debian Editionin ensimmäisen version tuki päättyi 1. tammikuuta 2016.


title: Linux Mint

text: Linux Mint -jakeluun on saatavissa oma erillinen työpöytäympäristö Cinnamon, joka voidaan tarvittaessa asentaa myös mihin tahansa Linux-jakeluun. Distrowatch sivuston listauksessa, Linux Mint on suosituin jakelu, kun tarkastellaan Linux Mint -sivuston päivittäisten kävijöiden määrää.


Karjalais-suomalaisen sosialistisen neuvostotasavallan vaakuna oli lyhytikäisen Karjalais-suomalaisen sosialistisen neuvostotasavallan tunnus. Se otettiin käyttöön 10. helmikuuta 1941 Karjalais-suomalaisen sosialistisen neuvostotasavallan hallituksen päätöksellä. Vaakuna oli käytössä vuoteen 1956 asti, jolloin sosialistinen neuvostotasavalta muutettiin Karjalan autonomiseksi sosialistiseksi neuvostotasavallaksi.


title: Karjalais-suomalaisen sosialistisen neuvostotasavallan vaakuna

text: Vaakuna perustuu Neuvostoliiton vaakunaan, mutta se oli Valko-Venäjän SNT:n vaakunan ohella ainoa neuvostotasavaltojen vaakuna, johon ei ollut kuvattu vehnää. Sen sijaan siihen on kuvattu männyn oksia ja ruista sekä Karjalan luontoa, virtaava joki kukkulaisessa maastossa. Takana vaakunassa nousee aurinko, jonka päällä on kuvattu kommunismin symbolit sirppi ja vasara sekä punainen tähti.


text: Ympärillä olevissa nauhoissa on suomeksi vasemmalla puolella kansainvälinen kommunistien tunnus "Kaikkien maiden proletaarit, liittykää yhteen!" ja oikealla puolella venäjäksi. Keskellä vaakunaa lukee neuvostotasavallan nimi suomeksi ja venäjäksi, "Karjalais-suomalainen SNT".


title: Jon Turteltaub

text: Jonathan Charles Turteltaub (s. 8. elokuuta 1963 New York, Yhdysvallat) on yhdysvaltalainen elokuvaohjaaja ja -tuottaja. Hän on ohjannut ja tuottanut elokuvan "National Treasure – kansallisaarre" ja sen jatko-osan "".


title: Kesla

text: Kesla Oyj on suomalainen pörssiyritys, jonka kotipaikka on Joensuu. Yritys on metsäteknologian kehittämiseen, valmistukseen ja markkinointiin erikoistunut konepajakonserni, joka hallitsee puunkorjuun koko tuotantoketjun kannolta tehtaalle. Keslan tuotteisiin kuuluvat auto- ja teollisuusnosturit, hakkurit, harvesterikourat, metsäkonenosturit ja traktorin metsävarusteet - perävaunut ja kuormaimet.


title: Kesla

text: Yritys sai alkunsa 1954, kun ensimmäisen traktorinsa ostanut Antti Kärkkäinen alkoi pohtia kuinka kivet saisi kätevästi kerättyä pois pelloilta. Kärkkäinen kehitti ja teki itse omat kivenraivauskoneensa, sillä valmiita ei ollut saatavilla. Näin saivat alkunsa Kivi-Antti-kivensiirtolaite ja Isokita-raivauskoukku. Naapurit kiinnostuivat Antin keksinnöistä ja tilasivat niitä myös itselleen. Laitteita valmistettiin alkuun naapurikylän pajalla, kunnes Antti Kärkkäinen päätti laittaa tilansa uuteen käyttöön ja perusti 19. elokuuta 1960 "Rantasalmen Raivausväline" -nimisen yrityksen.


title: Kesla

text: Antti Kärkkäinen kuoli vuonna 1969, jonka jälkeen yrityksen otti hoitoonsa ensin vanhin poika Raimo ja sitten nuorempi poika Seppo vuonna 1971. Lisätilojen tarpeessa yritys muutti ensin hetkeksi Joroisiin ja sieltä Kesälahdelle 1974. Kesälahdesta yritys sai nykyisen nimensä Kesla.


title: Kesla

text: Kesla päätti vuonna 1988 tammikuussa laajentaa omistuspohjaansa ja listautui Helsingin pörssin OTC-listalle. Samoihin aikoihin yritys laajensi toimintaansa henkilönostimien suunnitteluun ja markkinointiin. Kesla valmisti viimeiset maatalouskoneensa vuonna 1995.


title: Kesla

text: Vuonna 2000 Kesla osti hakehakkurin tuoteoikeudet saksalaiselta hakkurivalmistajalta. Tämän ympärille Kesla hyödynsi omaa osaamistaan metallirakenteiden, kuten vaunurungon ja nosturin sekä hydrauliikan ja automatiikan osalta, ja kehitti kilpailukykyisen hakkuripaketin yrittäjäkäyttöiseen hakettamiseen.


title: Kesla

text: Vuonna 2006 Kesla perusti Pietariin tytäryhtiön, OOO Kesla:n. Vuonna 2007 Kesla osti MFG Components Oy:n Tohmajärveltä. MFG:stä tuli Keslan itsenäinen tytäryhtiö. Kesla Components fuusioitui MFG:hen vuonna 2008. Näin ollen MFG:llä on toimipisteet Tohmajärvellä ja Ilomantsissa.


title: Ammunnan maailmancup 2008

text: Ammunnan maailmancup 2008 järjestää Kansainvälinen Ampumaurheiluliitto (ISSF) ja siinä kilpailtiin seitsemässä osakilpailussa ja kahdessa finaalissa. Tavanmukaan Pekingissä olympialaisten ammuntojen kilpailupiakoilla järjestettiin esi-olympialaiset. Muina maailmancupin osakilpailun kilpailupaikkoina toimivat Rio de Janeiro, Kerrville, München, Milano, Suhl ja Belgrad. Maailmancupin finaalit järjestettiin haulikkolajeissa syyskuun lopulla Minskissä ja marraskuun lopussa Bangkokissa kivääri- sekä pistoolilajeissa. Finaaleihin osallistumisoikeuden saavat lajin edellisen vuoden maailmancupin finaalin voittaja, vuoden olympialaisten mitalikolmikko ja kahdeksan maailmancupin osakilpailuissa menestynyttä urheilijaa. Myös järjestäjämaa voi saada edustajiaan mukaan.


title: Ammunnan maailmancup 2008

text: Maailmancupissa syntyneet uudet ja sivuavat maailmanennätykset.


title: The Morning Glory Ramblers

text: The Morning Glory Ramblers on amerikkalaisen laulajan Norman Blaken hänen vaimonsa Nancy Blaken kanssa tekemä studioalbumi. Se julkaistiin 20. huhtikuuta 2004. Albumi oli avioparin ensimmäinen yhteisalbumi kahdeksaan vuoteen.


title: Kill Arman

text: Kill Arman on suomalainen tositelevisio-ohjelma, jota esittää Jim-kanava. Arman Alizad on iranilaissyntyinen suomalainen vaatturi ja elämännautiskelija, joka haluaa parantaa elämäntapojaan ja tutustua vieraisiin kulttuureihin. Hän lähtee maailmalle treenaamaan taistelulajeja ja jokaisen jakson lopussa hän taistelee eri lajien mestareita vastaan. Armanilla on neljä kuukautta aikaa treenata itsensä huippukuntoon, sillä hänellä on vastassaan kymmenen eri taistelulajin mestarit. Televisiosarjassa Arman treenaa mm. Kiinassa Shaolin Kung Fua ja tutustuu Kambodžan slummialueella bokatoriin, joka on muinaisen Khmer-valtakunnan taistelulaji. Sarjan esitysoikeudet on myyty 135 maahan, mutta joissakin maissa ohjelmaa näytetään dubattuna.


title: Kill Arman

text: Kill Arman -sarjan toisella tuotantokaudella nähdään paremmassa taistelukunnossa oleva Arman Alizad. Toisella tuotantokaudella edessä on entistä suurempia haasteita ja eksoottisempia matkakohteita.


title: Leena Simonen

text: Leena Kaarina Simonen (s. 8. helmikuuta 1946 Alavieska) on suomalainen järjestöneuvos. Hän toimi Suomen Kuluttajaliitto ry:n pääsihteerinä vuosina 1978–1997. Tuona aikana liitto tuli valtionapujärjestelmän piiriin ja sai aseman lausunnonantajana. Vuonna 1997 Simonen siirtyi ympäristöministeriöön, jossa hän toimi kansainvälisten asiain neuvoksena, kunnes jäi eläkkeelle 2008.


title: Leena Simonen

text: Simonen valmistui ylioppilaaksi vuonna 1966 Ylivieskan yhteiskoulusta ja valtiotieteen kandidaatiksi Helsingin yliopistosta vuonna 1974 ja sai valtiotieteen maisterin arvon.


title: Leena Simonen

text: Vuosina 1970–1975 Simonen toimi Suomen Ammattiliittojen Keskusjärjestö SAK:n toimitsijana koulutusjaostossa ja vuosina 1975–1978 Työväen Akatemian yhteiskunnallisten aineiden ja kurssitoimintaa ohjaavana opettajana. Vuosina 1978–1979 hän toimi Kotineuvontaliiton toiminnanjohtajana. Hänen johdollaan Kotineuvontaliitosta kehitettiin ensin Kuluttajaneuvontaliitto (1979–1987) ja sen jälkeen Suomen Kuluttajaliitto (1987–1990). Liitto aloitti 18. kesäkuuta 1990 kokonaan uudelta pohjalta riippumattomana, laaja-alaisena ja itsenäisenä kuluttajien etujärjestönä. Simonen toimi myös uuden liiton pääsihteerinä, kunnes siirtyi ympäristöministeriöön.


title: Leena Simonen

text: Suomen Kuluttajaliiton aikoina Simonen osallistui moniin merkittäviin yhteiskunnallisiin hankkeisiin valtion komiteoissa, neuvottelukunnissa ja muissa julkishallinnon ja elinkeinoelämän yhteistoimintaelimissä ja osallistui laajasti yhteiskunnalliseen keskusteluun kuluttajan näkökulmasta. Hän oli perustamassa velkaneuvonta- ja velkajärjestelyjärjestelmää ja edusti yleisesti kuluttajia julkisuudessa ja suhteessa viranomaisiin. Hänen aikanaan luotiin myös yhteydet myös kansainvälisiin kuluttajaorganisaatioihin.


title: Leena Simonen

text: Ympäristöministeriössä Simonen toimi EU-yhteistyön tulosryhmän päällikkönä vuosina 1999–2008. Vuosina 1997–1999 hän vastasi Suomen ensimmäisen EU-puheenjohtajakauden ympäristöasioiden valmistelusta ja sen koordinaatiosta ministeriössä. EU-yhteistyön tulosryhmän päällikkönä hän johti myös vuoden 2006 Suomen EU-puheenjohtajakauden valmistelun yhteensovittamista ministeriössä osana tulosryhmän muuta toimintaa.


title: Leena Simonen

text: Simonen palasi vuonna 2010 nimensä uudistaneen Kuluttajaliitto - Konsumentförbundet ry:n toimintaan aluksi Pääkaupunkiseudun Kuluttajien varapuheenjohtajana. Simonen valittiin 15.3.2016 Pääkaupunkiseudun Kuluttajat ry:n puheenjohtajaksi, missä tehtävässä hän toimi 12.4.2018 saakka. Kuluttajaliiton liittokokouksessa 15.4.2013 Leena Simonen valittiin Kuluttajaliiton puheenjohtajaksi vuosiksi 2013–2016.


title: Leena Simonen

text: Kuluttajaliiton liittokokous 1.10.2016 uudisti liiton toimintarakenteet. Sen mukaan liiton ylin päättävä elin liittokokousten välillä on kuluttajayhdistysten edustajista koostuva valtuusto, jonka puheenjohtajaksi Leena Simonen valittiin yksimielisesti vuosiksi 2016–2018. Valtuusto valitsee liitolle suppean hallituksen ja sille puheenjohtajan.


title: Leena Simonen

text: Simonen luopui valtuuston puheenjohtajuudesta Kuluttajaliiton liittokokouksessa 19.5.2018, jolloin hänelle myönnettiin kunniapuheenjohtajan arvo.


title: Leena Simonen

text: Simonen on Kuluttajatietoisuuden Edistämisyhdistyksen KERY ry:n perustajajäsen ja ensimmäinen puheenjohtaja (2013–2014). 15.2.2014 alkaen hän on ollut yhdistyksen varapuheenjohtaja. Kuluttajaviranomaisten julkaisema "Kuluttaja"-lehti siirtyi KERY:n tuottamaksi julkaisuksi vuoden 2014 alusta lukien. Kuluttajajärjestöjen yhdistymisen seurauksena liiton nimi muutettiin vuonna 2010 Kuluttajaliitto-Konsumentförbundet ry:ksi.


title: Leena Simonen

text: Riippumattoman ja itsenäisen Kuluttajaliiton 25-vuotisjuhlan merkeissä vuonna 2015 julkaistiin Leena Simonen kirjoittama ja Katri Jakosuon toimittama "Kuluttajaliiton historia 1990 - 2015 -kohokohtia" (ISBN: 978-952-9787-55-5 (nid.), 978-952-9787-56-2 (pdf).


title: Leena Simonen

text: Tasavallan Presidentti myönsi 17.6.2016 Leena Simoselle järjestöneuvoksen arvonimen.


title: Leena Simonen

text: Kansan Sivistysrahaston alarahastona toimii Leena Simosen rahasto.


title: Leena Simonen

text: Simosen arkistoaineistoa on Työväen Arkistossa.


title: Leena Simonen

text: Simosen vanhemmat olivat kansanedustaja, pienviljelijä Heikki Simonen ja Irja Anna Orvokki Simonen (o.s. Jylkkä). Simonen avioitui YTM Niilo Johannes Koljosen (1927-2004) kanssa vuonna 1972, mutta liitto päättyi pian eroon. Avioliitosta syntyi yksi poika (1974).


title: RT-PCR

text: RT-PCR, () on PCR-reaktiotyyppi, jossa monistuksen kohde on DNA:n sijaan RNA:ta. Menetelmää käytetään muun muassa intronittoman cDNA:n eli komplementaarisen DNA:n tuottamiseen lähetti-RNA:sta tai esimerkiksi RNA-virusten genomien monistamiseen.


title: RT-PCR

text: Koska PCR:ssä käytettävä DNA-polymeraasientsyymi ei kopioi RNA:ta, käännetään RT-PCR -reaktion alussa RNA DNA:ksi käänteiskopioijaentsyymin avulla. Tämän jälkeen syntynyttä cDNA:ta monistetaan tavallisen PCR-reaktion tavoin.


title: Veli-Matti Vittasmäki

text: Veli-Matti Juhani Vittasmäki (s. 3. heinäkuuta 1990 Turku) on suomalainen jääkiekkopuolustaja, joka pelaa SM-liigajoukkue Tapparassa. Hän toimii joukkueen varakapteenina. Vittasmäki on pelityyliltään peruspuolustaja. Jatkoaika.com -verkkolehden toimittaja Juha Oinosen mukaan hän on puolustajana monipuolinen ja kokonaisvaltainen. Oinosen mukaan Vittasmäen suurimmat vahvuudet ovat luistelussa ja pelinluvussa, eikä hänellä ole merkittäviä heikkouksia.


title: Veli-Matti Vittasmäki

text: Vittasmäki on Turun Kisa-Veikkojen kasvatti. Hän siirtyi C-juniorina Turun Palloseuraan. Hän oli kaudella 2005–2006 Antti Helannon kanssa seuran C-nuorten tehokkain puolustaja SM-karsinnoissa tehoilla 1+8=9. Vittasmäki voitti B-nuorten SM-hopeaa vuonna 2007. Kaudella 2008–2009 hän oli tehoilla 4+10=14 TPS:n A-nuorten tehokkain puolustaja Mikael Aaltosen ja Markus Palmrothin kanssa. Vittasmäki voitti kauden päätteeksi A-nuorten SM-hopeaa. Hän debytoi samalla kaudella myös SM-liigassa tehden 32 runkosarjaottelussa yhden syöttöpisteen. Vittasmäki teki liigadebyyttinsä jo kauden avausottelussa 13. syyskuuta 2008 vieraissa Jokereita vastaan. Hän pelasi kauden aikana miesten pelejä myös kuuden Mestis-ottelun verran alle 20-vuotiaiden maajoukkueessa. Lokakuussa 2008 Vittasmäki teki vuoden mittaisen jatkosopimuksen TPS:n kanssa.


title: Veli-Matti Vittasmäki

text: Kaudella 2009–2010 Vittasmäki haki pitkin syyskautta yhteensä 11 ottelun verran pelituntumaa Mestis-joukkue TuTosta. Hän pelasi kauden aikana Mestistä myös alle 20-vuotiaiden maajoukkueessa. Vittasmäki palasi TuTosta lopullisesti TPS:ään tammikuussa 2010, jonka jälkeen hän vakiinnutti paikkansa SM-liigassa ja pelasi TPS:ssä kaikki loppukauden ottelut. Vittasmäki pelasi kauden aikana SM-liigassa yhteensä 34 runkosarjaottelua tehden neljä syöttöpistettä ja 15 playoff-ottelua tehden kaksi syöttöpistettä. Hän voitti Suomenmestaruuden keväällä 2010. Tammikuussa 2010 Vittasmäki teki vuoden mittaisen jatkosopimuksen TPS:n kanssa.


title: Veli-Matti Vittasmäki

text: Kausi 2010–2011 oli Vittasmäellä ensimmäinen kokonainen SM-liigassa ja se toi hänelle 56 runkosarjaottelussa tehot 2+5=7. Vittasmäen liigauran avausosuma syntyi 15. tammikuuta 2011 Pelicansia vastaan. Hänet palkittiin ottelun "Ilta-Sanomien" kahden tähden tähtipelaajana. Maaliskuussa 2011 Vittasmäki teki kaksivuotisen jatkosopimuksen TPS:n kanssa.


title: Veli-Matti Vittasmäki

text: Kaudella 2012–2013 Vittasmäki nousi TPS:n varakapteeniksi. Hän oli joukkueen ainoa puolustaja, joka pelasi kauden kaikki 60 runkosarjaottelua. Vittasmäki kuului heikon kauden pelanneen TPS:n harvoihin onnistujiin ja sai enemmän vastuuta kevätkaudella, kun NHL:n työsulku päättyi. Marraskuussa 2012 hän teki vuoden mittaisen jatkosopimuksen joukkueen kanssa.


title: Veli-Matti Vittasmäki

text: Alkukaudella 2014–2015 Vittasmäki kärsi loukkaantumisista ja hän aloitti runkosarjan yhden ottelun lainalla TuTossa lokakuussa 2014. Vittasmäki jäi TPS:ssä lopulta pieneen rooliin, kunnes joulukuussa 2014 joukkue vuokrasi Vittasmäen loppukaudeksi loukkaantumisista kärsineeseen Kalevan Palloon. Kaudeksi 2015–2016 Vittasmäki siirtyi 1+1-vuotisella sopimuksella Tampereen Ilveksen riveihin. Marraskuussa 2015 seura käytti hänen sopimuksessaan olleen option ja teki vuoden mittaisen jatkosopimuksen Vittasmäen kanssa. Hän teki SM-liigan yhden kauden piste-ennätyksensä tehoilla 5+16=21, joilla Vittasmäki oli Ilveksen paras syöttäjä ja tehokkain puolustaja. Hänen keskimääräinen jääaikansa 24.57 oli koko SM-liigan suurin. Kaudeksi 2016–2017 Vittasmäki nimettiin Ilveksen varakapteeniksi. Hän pelasi runkosarjassa loukkaantumisten vuoksi vain 38 ottelua.


title: Veli-Matti Vittasmäki

text: Vittasmäki siirtyi kaudeksi 2017–2018 kolmivuotisella sopimuksella Tapparaan. Hänet nimettiin joukkueen varakapteeniksi. Vittasmäki voitti kauden päätteeksi SM-hopeaa.


title: Veli-Matti Vittasmäki

text: Vittasmäki pelasi alle 20-vuotiaiden MM-kilpailuissa vuosina 2009 ja 2010 sekä alle 18-vuotiaiden MM-kilpailuissa vuonna 2008, jolloin hänet valittiin Suomen yhdeksi kolmesta parhaasta pelaajasta. Vittasmäki on kuulunut myös alle 20-vuotiaiden maajoukkueen kapteenistoon.


title: Veli-Matti Vittasmäki

text: Suomen A-maajoukkueessa Vittasmäki on pelannut yhdeksän ottelua tehden kolme syöttöpistettä. Hän teki A-maajoukkuedebyyttinsä Euro Hockey Challengessa 13. huhtikuuta 2017 Mikkelissä Tanskaa vastaan. Vittasmäki keräsi ottelussa teholukeman +1. Hän putosi lopulta viimeisten joukossa lopullisesta MM-joukkueesta vuoden 2017 turnaukseen.


title: Ammunnan maailmancup 2009

text: Ammunnan maailmancupin 2009 järjesti Kansainvälinen Ampumaurheiluliitto (ISSF) ja siinä kilpailtiin seitsemässä osakilpailussa ja kahdessa finaalissa. Maailmancupin osakilpailun kilpailupaikkoina toimivat Changwon, Peking, Kairo, München, Milano, Minsk ja San Marino. Maailmancupin finaalit järjestettiin pistooli- ja kiväärilajeissa Wuxissa ja haulikkolajeissa Pekingissä. Finaaleihin osallistumisoikeuden saivat lajin edellisen vuoden maailmancupin finaalin voittaja ja kahdeksan maailmancupin osakilpailuissa menestynyttä urheilijaa. Myös järjestäjämaalla oli mahdollisuus saada edustajiaan mukaan.


title: Ammunnan maailmancup 2009

text: ISSF oli ilmoittanut että maapaikkoja olympialaisiin ei jaeta vielä vuonna 2009. Täten maailmancupin osakilpailuistakaan ei ole aiemmista vuosista poiketen jaossa maapaikkoja. Maapaikkoja aletaan jakaa todennäköisesti vuonna 2010.


title: Ammunnan maailmancup 2009

text: Maailmancupissa syntyneet uudet ja sivuavat maailmanennätykset.


title: Ust-Kuiga

text: Ust-Kuiga () tai Uus Kujga () on kaupunkikunta ja kaupunkimainen taajama Ust-Janskin ulusissa Sahan tasavallan pohjoisosassa. Ust-Kuiga sijaitsee Janajoen itärannalla, 224 kilometriä ulusin keskuksesta Deputatskista luoteeseen.


title: Ust-Kuiga

text: Ust-Kuiga on tärkeä liikenteen keskus. Siellä on jokisatama ja lentokenttä. Sieltä on myös maantieyhteys Deputatskiin. Taajamassa on ala- ja keskiasteen koulu, musiikkikoulu, vapaa-ajantalo, kauppa, terveyskeskus ja geologinen tutkimusasema.


title: Ust-Kuiga

text: Asukasluvun kehitys:


title: Ust-Kuiga

text: Ust-Kuiga perustettiin 1950-luvulla. Vuonna 1964 siitä tuli taajama.


title: Vladimír Weiss (1964)

text: Vladimír Weiss (s. 22. syyskuuta 1964) on slovakialainen jalkapallovalmentaja ja entinen keskikenttäpelaaja. Maaliskuusta 2016 lähtien hän on toiminut Georgian jalkapallomaajoukkueen päävalmentajana.


title: Vladimír Weiss (1964)

text: Weiss aloitti peliuransa piskuisessa Agro Hurbanovossa 1980-luvun alussa. 1986 Tšekkoslovakian entinen suurseura FK Inter Bratislava hankki nuoren keskikenttäpelaajan riveihinsä. Weiss edusti seuraa seitsemän kautta ja pelasi sen paidassa yli 120 liigaottelua. Kevätkaudella 1993 hän kokeili siipiään AC Sparta Prahassa, mutta vaisuin tuloksin.


title: Vladimír Weiss (1964)

text: Sparta-visiitin jälkeen ura jatkui kauden 1993–1994 FK Drnoviceen, jossa hän pelasi vain 14 ottelua. Drnovicen jälkeen Weiss edusti vielä 1. FC Košicea, Dunajská Stredaa sekä FC Artmedia Petržalkaa, ennen kuin lopetti uransa 36-vuotiaana kauden 1999–2000 jälkeen.


title: Vladimír Weiss (1964)

text: Maajoukkuetasolla Weiss edusti Tšekkoslovakiaa 19 A-maaottelussa ja onnistui kerran maalinteossa. Hän oli mukana Jozef Venglošin luotsaamassa joukkueessa MM-kisoissa 1990. Hän pelasi kaikissa alkulohkon otteluissa, muttei päässyt kentälle pudotuspelivaiheessa, vaan seurasi kentän laidalta, kun tuleva maailmanmestari Saksa pudotti Tšekkoslovakian jatkosta Lothar Matthäusin osumalla.


title: Vladimír Weiss (1964)

text: Weiss ennätti edustaa urallaan myös Slovakiaa vuosina 1993–1995 kaikkiaan 12 maaottelussa.


title: Vladimír Weiss (1964)

text: Weiss aloitti valmennusuransa jo pelivuosiensa loppupuolella toimien FC Artmedia Petržalkan apuvalmentajana 1996–2000. Lopetettuaan uransa hän nousi seuran päävalmentajaksi. Weissin johdolla Artmedia kohosi Slovakian johtavaksi seurajoukkueeksi ja voitti maan cup-mestaruuden kaudella 2003–2004 sekä liigan kaudella 2004–2005. Kaudella 2005–2006 Weiss johdatti Artmedian sensaatiomaisesti Mestarien liigaan pudottamalla karsinnoissa Celticin ja FK Partizanin. Lohkovaiheessa Artmedia joutui kovaan lohkoon AC Milanin, FC Porton sekä Rangersin kanssa. Artmedia saalisti kuitenkin kolme pistettä ja jatkoi pelejä UEFA Cupissa.


title: Vladimír Weiss (1964)

text: Helmikuussa 2006 Weiss jätti Artmedian ja siirtyi venäläisen FK Saturnin päävalmentajaksi. Weiss johdatti seuran kaudella 2006 liigassa sijalle 11. Seuraava kausi alkoi paremmin, mutta kesäkuussa 2007 Weiss päätti palata kotimaahansa ja Artmediaan.


title: Vladimír Weiss (1964)

text: Uusi yritys Artmediassa toi kaudella 2007–2008 komean tuplamestaruuden kotimaassa. Pidemmälle yhteistyö ei tällä kertaa jatkunut, sillä kesäkuussa hänestä tuli Slovakian jalkapallomaajoukkueen uusi päävalmentaja. Weissin johdolla Slovakia pelasi loistavat MM2010-karsinnat ja selvisi ensi kertaa maan historiassa lopputurnaukseen. Slovakia aloitti lopputurnauksen kehnosti, mutta ryhdistäytyi lohkon päätöspelissä ja yllätti maailmanmestaruutta puolustaneen Italian 3–2 ja eteni neljännesvälieriin. Tie katkesi kuitenkin 2–1-tappioon Alankomaille.


title: Vladimír Weiss (1964)

text: Elokuussa 2011 Weissista tuli ŠK Slovan Bratislavan päävalmentaja. Weiss jatkoi kaksoisroolissa Slovanin ja maajoukkueen päävalmentajana tammikuun loppuun 2012 saakka, kunnes Slovakian jalkapalloliitto vapautti hänet tehtävästään. Weiss sai potkut Slovan Bratislavasta heinäkuussa 2012.


title: Vladimír Weiss (1964)

text: Marraskuussa 2012 Weissista tuliKazakstanin Superliigassa pelaavan FK Kairatin päävalmentaja. Weiss luotsasi seuran kahteen Kazakstanin cupin mestaruuteen. Liigassa seura sijoittui Weissin johdolla parhaimmillaan toiseksi. Hän lähti seurasta kauden 2015 jälkeen. Maaliskuussa 2016 Weissistä tuli kaksivuotisella sopimuksella Georgian maajoukkueen päävalmentaja.


title: Valtteri Bottas

text: Valtteri Viktor Bottas (s. 28. elokuuta 1989 Nastola) on suomalainen rata-autoilija.


title: Valtteri Bottas

text: Hän ajaa Mercedes -tallissa Formula 1 -sarjaa kaudella . Bottaksesta tuli Williamsin toinen kilpakuljettaja kaudella . Ennen tätä hän toimi vuodesta 2010 lähtien Williamsin testikuljettajana. Bottas solmi Williamsin kanssa jatkosopimuksen marraskuussa 2016. Sopimus olisi kattanut myös kauden 2017, mutta Mercedes osti Bottaksen ulos Williamsilta.


title: Valtteri Bottas

text: Ensimmäisen F1-palkintopaikkansa, kolmannen sijan, hän saavutti 22. kesäkuuta 2014 Itävallan Spielbergissä. Bottas ajoi ensimmäisen paalupaikkansa Bahrainin Grand Prix’ssä 2017 ja ensimmäisen voittonsa Venäjän GP:ssä Sotšissa 2017.


title: Valtteri Bottas

text: Bottas ajoi vuosina 2009–2010 Formula 3 -eurosarjassa ja kaudella 2011 GP3 -sarjassa. Bottas varmisti rata-autoilun GP3 -sarjan vuoden 2011 kuljettajien mestaruuden voittamalla Italian Monzassa lauantain osakilpailun. Formula 3 -eurosarjassa Bottas ajoi ensi kertaa ART Grand Prix -tallissa vuonna 2009. Tulokaskaudellaan 2009 hän sijoittui sarjassa kolmanneksi, ja hänet valittiin vuoden tulokkaaksi. Bottas on voittanut arvostetun Formula 3 Masters -kilpailun kahdesti peräkkäin, vuosina 2009 ja 2010. Formula 3:n eurosarjassa hän ajoi ensimmäisen voittonsa heinäkuussa 2010 Norisringin radalla.


title: Valtteri Bottas

text: Bottaksen managereina toimivat kaksinkertainen Formula 1 -maailmanmestari Mika Häkkinen ja Bottaksen pitkäaikainen manageri Didier Coton sekä nykyinen Mercedeksen urheilujohtaja ja Williamsin entinen osakkeenomistaja Christian "Toto" Wolff. Hänen kuntovalmentajanaan on toiminut entinen kymmenottelija Jaakko Ojaniemi, mutta vuodesta 2015 alkaen pestissä on ollut Antti Vierula.


title: Valtteri Bottas

text: Bottas aloitti ajamaan kartingia 6-vuotiaana, ja harrastusta kesti 11 vuotta. Vuonna 2006 Bottas voitti Italian WSK-sarjan mestaruuden ja samana vuonna myös Suomen-mestaruuden Formula A:ssa ja ICA:ssa.


title: Valtteri Bottas

text: Vuonna 2007 Bottas siirtyi ajamaan Formula Renault 2.0 -luokkaan sijoittuen kolmanneksi Pohjois-Euroopan sarjassa. Seuraavana vuonna hän voitti luokan mestaruuden sekä Pohjois-Euroopan-sarjassa että Eurocup-sarjassa. Pohjois-Euroopan sarjassa Bottas osallistui 14 kilpailuun ja voitti niistä 12. AKK valitsi Bottaksen vuoden tulokkaaksi 2007.


title: Valtteri Bottas

text: Voitettuaan Formula Renault -mestaruudet Bottas nousi vuonna 2009 Formula 3 -sarjaan ART Grand Prix -talliin. Hänelle tarjottiin vuonna 2008 paikkaa Renault'n nuorten kuljettajien kehitysohjelmasta, mutta Bottas kieltäytyi, koska ei halunnut sitoutua yhteen talliin.


title: Valtteri Bottas

text: Ensimmäisen voittonsa F3-autolla Bottas ajoi kesäkuussa kauden ohella ajetussa Hollannin Zandvoortin vuosittaisessa Formula 3 Masters ‑kisassa. Hänestä tuli ensimmäinen suomalainen, joka on voittanut kyseisen kilpailun. Mika Mäen sijoittuminen toiseksi merkitsi suomalaisten kaksoisvoittoa. Lisäksi Bottas lähti kilpailuun paalupaikalta ja ajoi kilpailun nopeimman kierrosajan. F3:n eurosarjassa Bottas sijoittui kuusi kertaa toiseksi muttei onnistunut ajamaan voittoon. Hän lähti kilpailuun kaksi kertaa paalupaikalta. Bottas sijoittui kuitenkin F3 -sarjassa kolmanneksi. Eurosarjan lisäksi Bottas osallistui muutamaan Britannian sarjan kilpailuun.


title: Valtteri Bottas

text: Bottas jatkoi kaudella 2010 F3:n eurosarjassa ART-tallissa. Kesäkuussa 2010 Bottas onnistui voittamaan toistamiseen Formula 3 Masters -kilpailun, jolloin hänestä tuli ensimmäinen kuljettaja, joka on voittanut kyseisen kilpailun kahdesti peräkkäin. Kauden päätteeksi hän oli loppupisteissä edellisen kauden tapaan kolmas ja hän voitti sateisen Saksan kilpailun. Sarjan voitti Edoardo Mortara. Bottas oli oman tallinsa paras kuljettaja, keräten 11 pistettä enemmän kuin tallikaverinsa Alexander Sims. Bottas sijoittui marraskuussa ajetussa Macaon kutsukilpailussa kolmanneksi Edoardo Mortaran vietyä voiton. Hänen oli myös tarkoitus osallistua Etelä-Koreassa ajettuun Superprix-kilpailuun, mutta kilpailu peruttiin.


title: Valtteri Bottas

text: Kaudella 2011 Bottas palasi Formula 3 ‑autoihin ja ajoi Donington Parkin radalla kolme kilpailua Britannian Formula 3 -sarjassa, jotta hän saisi osallistumisoikeuden marraskuussa järjestettävään Macaon kutsukilpailuun. Hän ajoi ensimmäisessä kilpailussa kuudenneksi ja toisen kilpailun hän voitti.


title: Valtteri Bottas

text: Kaudella 2011 Bottas kilpaili GP3-sarjassa edelleen ART-tallissa, joka tosin oli vaihtanut nimensä Lotus ART:ksi. Sarjan kilpailut ajetaan Formula 1 -viikonloppujen yhteydessä.


title: Valtteri Bottas

text: Kauden ensimmäisessä kilpailussa Turkin Istanbulissa Bottas ajoi lauantain kilpailussa neljänneksi lähdettyään neljännestä lähtöruudusta. Valencian katuradan sunnuntain kilpailussa Bottas lähti toisesta ruudusta ja ajoi palkintosijalle sijoittuen kolmanneksi. Bottas saavutti GP3-kauden ensimmäisen voittonsa Nürburgringin sateisella radalla lähdettyään kuudennesta ruudusta. Ennen sitä kilpailua Bottas lähti ensimmäiseen starttiin 11. ruudusta ja taisteli pahenevissa olosuhteissa kilpailun voitosta ja sijoittui lopulta kolmanneksi. Unkarin kilpailussa Bottas ajoi paalulta voittoon ja siirtyi samalla sarjan kärkeen, kun viidenneksi ajanut Alexander Sims hylättiin sprinttikilpailussa. Sprinttikilpailussa Bottas ajoi kahdeksannesta lähtöruudusta toiseksi sadekelillä. Kuukauden tauon jälkeen ajetussa Belgian Spa-Francorchampsin radalla Bottas lähti kakkosruudusta hyvin ja voitti lauantain kilpailun ylivoimaisesti.


title: Valtteri Bottas

text: Kauden päättäneeseen Monzan viikonloppuun Bottas lähti pistejohdossa, edellä tallikaveriaan James Caladoa. Lauantain kilpailussa Bottas nousi viidennestä ruudusta kilpailun kärkeen ja voitti kilpailun. Samalla Bottas varmisti sarjan mestaruuden siirryttyään tavoittamattomaan seitsemän pisteen johtoon. Lähimpänä haastajana oli hänen tallikaverinsa Calado. Kauden aikana Bottas keräsi kaiken kaikkiaan 62 pistettä, ajoi yhden paalupaikan ja keräsi neljä voittoa.


title: Valtteri Bottas

text: Kauden jälkeen Bottas sai ylistystä monesta suunnasta ja hänen huhuttiin ajavan F1:ssä jo kaudella 2012. Williamsin Formula 1 -tallin johtoportaaseen kuuluva Jonathan Williams kertoi uskovansa, että Bottas ajaisi F1:ssä viimeistään kolmen vuoden päästä.


title: Valtteri Bottas

text: Bottas on toiminut vuodesta 2010 lähtien myös Williamsin Formula 1 -tallin testikuljettajana. Sopimuksesta uutisoitiin 29. tammikuuta 2010, ja se on Bottaksen mukaan useampivuotinen. Ensimmäistä kertaa hän pääsi ajamaan F1-autoa toukokuussa, kun hän suoritti Silverstonen radalla aerodynamiikkatestejä suoralla. Tätä ennen hän oli ajanut myös tallin simulaattorissa. Williamsin aikaisemmista testikuljettajista ovat tallin kilpakuljettajiksi nousseet muun muassa Nico Rosberg ja Nico Hülkenberg.


title: Valtteri Bottas

text: Williams vahvisti lokakuussa 2010, että Bottas jatkaa tallin testikuljettajana myös kaudella 2011. Bottas pääsi myöhemmin GP3-kauden jälkeen testaamaan Williamsin F1-autoa Kemblen lentokentällä Englannissa. Hän testasi auton uusia aerodynamiikkaosia. Autossa oli mm. uudistettu diffuusori ja uusi etusiipi. Bottas osallistui Abu Dhabin nuorten kuljettajien kolmen päivän testeihin ajamalla kaksi ensimmäistä päivää Williamsin F1-autolla. Kolmannen päivän ajoi Formula 2 -mestari Mirko Bortolotti.


title: Valtteri Bottas

text: Joulukuun 2011 alussa Williams vahvisti Bottaksen jatkavan Williamsin varakuljettajana kaudella 2012, mutta nyt hän sai tilaisuuden ajaa peräti 15 eri viikonloppuna perjantain vapaissa harjoituksissa toista Williamsin autoa. Bottas ei siis ajanut mitään muuta sarjaa, vaan keskittyi pelkästään formula ykkösiin. Barcelonan F1-testeissä Bottas ajoi yhden testipäivän Williamsin F1-autolla. Testi sujuivat hyvin, sillä Bottaksen kierokset olivat melkein samaa tasoa, kuin mitä Williamsin virallisella kisakuljettajalla Bruno Sennalla. Hän jäi Sennan ajasta 27 sekunnin tuhannesosaa ja oli testipäivän kahdeksanneksi nopein.


title: Valtteri Bottas

text: Kauden 2012 päätösviikonloppuna Brasilian GP:ssä oli liikkunut huhuja, joiden mukaan Bottas olisi korvaamassa Bruno Sennan ensi kaudella ja että sopimus olisi jo valmiiksi allekirjoitettu. Bottaksen manageri ja Williamsin toimitusjohtaja Toto Wolff ei myöntänyt tätä vielä kisaviikonlopun aikana haastatteluissa. Keskiviikkona 28. marraskuuta 2012 talli ilmoitti Bottaksen sopimuksesta virallisesti. Bottaksesta tulee näin kaikkien aikojen kahdeksas Suomea edustava Formula 1-kuljettaja ja Keke Rosbergin jälkeen toinen suomalainen, joka ajaa Williams-tallissa. Bottaksen tallikaverina ajoi kolmatta kauttaan tallissa ajava Pastor Maldonado.


title: Valtteri Bottas

text: Bottaksen ura Formula ykkösissä alkoi kauden avauskilpailulla Australian Melbournessa. Bottas päihitti heti tallikaverinsa Maldonadon aika-ajon ensimmäisessä osiossa. Bottas ajoi 16. lähtöruutuun ja oli tulokkaista paras aika-ajoissa. Uransa ensimmäisessä F1-kilpailussaan Bottas ajoi maaliin sijalla 14. Malesiassa Bottas karsiutui jo aika-ajon ykkösosiolla ja jäi 18. lähtöruutuun. Kilpailussa hän sijoittui 11:ksi jääden niukasti pistesijojen ulkopuolelle. Kiinan GP:ssä Bottas lähti matkaan 16:sta lähtöruudusta ja ajoi maaliin 13:ksi päihittäen tallikaverinsa Pastor Maldonadon kilpailussa. Bahrainin GP:ssä Bottas oli maalissa 14:s ja Espanjan GP:ssä 16:s. Monacon GP oli Bottaksen ensimmäinen kerta tällä radalla. Kilpailussa Bottas lähti ruudusta 14 ja oli kilpailussa parhammillaan 11:s ja lähellä uran ensimmäistä MM-pistettä. Lopulta Bottas ajoi maaliin 12:na.


title: Valtteri Bottas

text: Kanadan GP:n aika-ajoissa Bottas yllätti kaikki ajamalla vaihtelevissa olosuhteissa itsensä kolmanteen lähtöruutuun. Hänen edelleen mahtuivat vain eturivistä starttanneet Sebastian Vettel ja Lewis Hamilton. Bottas hävisi Vettelin paaluajalle vajaat puoli sekuntia. Tätä ennen suomalaisista F1-kuskeista kolmen parhaan joukkoon ovat startanneet vain Keke Rosberg, Mika Häkkinen, Kimi Räikkönen ja Heikki Kovalainen. Samalla se oli Williamsille ensimmäinen kerta tällä kaudella, kun jompikumpi kuskeista yltää TOP 10:een aika-ajoissa ja edellinen kerta kun talli yltää kolmen parhaan joukkoon sitten vuoden 2012 Abu Dhabin GP:n aika-ajon. Kilpailussa kuivalla kelillä Williams -tallin autoilla ei kuitenkaan ollut mitään asiaa kymmenen joukkoon ja Bottas jäi kilpailussa lopulta 14:ksi. Britanniassa Bottas olikin 12:s ja Saksassa 16:s. Unkarin GP:ssä Bottas joutui keskyttämään ensimmäistä kertaa F1-urallaan.


title: Valtteri Bottas

text: Yhdysvaltain GP:n aika-ajoissa Bottas päihitti tallikaverinsa Maldonadon selvästi ja oli ensimmäisen osion nopein kuljettaja. Bottas ajoi lopulta aika-ajon päätösosiolle, jossa hän sijoittui yhdeksänneksi. Kilpailussa Bottas sijoittui kahdeksanneksi ja saavutti ensimmäiset MM-pisteensä.


title: Valtteri Bottas

text: Marraskuussa 2013 ilmoitettiin Bottaksen jatkosopimuksesta tallin kanssa kaudelle 2014 saaden uudeksi tallikaverikseen kokeneen Ferrarilta lähteneen Felipe Massan. Talvitesteissä Williamsin auto osoittautui erittäin luotettavaksi ja nopeaksi autoksi.


title: Valtteri Bottas

text: Kauden avauskilpailussa Australiassa Bottas oli aika-ajojen kymmenes, mutta vaihdelaatikon vaihtamisen myötä tulleen rangaistuksen takia hän lähti kilpailuun 15:nnestä lähtöruudusta. Hän sijoittui lopulta kilpailussa viidenneksi. Bottas sai kauden viidessä ensimmäisessä osakilpailussa MM-pisteitä joka kisasta, kun taas edellisellä kaudella hän sai ensimmäiset pisteensä vasta kauden toiseksi viimeisessä osakilpailussa Austinissa. Monacon GP:ssä Bottas joutui keskeyttämään moottoririkkoon.


title: Valtteri Bottas

text: Itävallan GP:ssä Bottas ajoi uransa ensimmäisen eturivin lähtöruudun häviten paalupaikan vajaalla kymmennyksellä tallikaverilleen Felipe Massalle. Kilpailussa Bottas ajoi uransa ensimmäisen palkintosijan ollen kolmas. Seuraavassa Britannian GP:ssä Bottas epäonnistui sateisissa aika-ajoissa jääden 17. ruutuun. Hän starttasi kilpailuun 14. ruudusta muiden saamien rangaistusten myötä. Kilpailussa Bottas nousi startissa yhdeksännelle sijalle ja myöhemmin Kimi Räikkösen keskeytyksen aiheuttaman uusintastartin jälkeen Bottas nousi ohituksillaan kilpailun kolmanneksi ja myöhemmin toiseksi Nico Rosbergin keskeytyksen myötä. Bottas sijoittui lopulta kilpailun toiseksi mikä oli hänen uransa paras sijoitus. Saksan osakilpailussa Bottas ajoi itsensä aika-ajoissa eturiviin toiseksi jääden paalupaikan ottaneelle Nico Rosbergille vain 0,2 sekuntia. Kisassa Valtteri piti kakkospaikkansa loppuvaiheilla Lewis Hamiltonilta tulleesta painostuksesta huolimatta, ja ajoi kolmannen peräkkäisen podiuminsa. Seuraavassa kisassa Unkarissa Bottas ajoi kolmanteen lähtöruutuun. Kisassa hän nousi startissa toiseksi, mutta turva-auto pilasi Valtterin kisan ja hän oli lopulta kahdeksas.


title: Valtteri Bottas

text: Belgiassa Valtteri ajoi kolmanneksi taisteltuaan Ferrarin Kimi Räikkösen kanssa palkintosijasta. Italiassa Bottas lähti kolmannesta ruudusta, mutta sai huonon lähdön ja putosi kymmenenneksi. Sen jälkeen kuitenkin Valtteri ajoi tukun hienoja ohituksia ja oli lopulta neljäs. Venäjän GP:ssä Bottas ajoi kolmanneksi ajaen myös uransa ensimmäisen kilpailun nopeimman kierroksen. Kauden päättävässä Abu Dhabin GP:ssä Bottas oli kolmas. Bottas saavutti kaudella 186 pistettä sijoittuen MM-sarjan neljänneksi jättäen taakseen muun muassa Red Bullin Sebastian Vettelin ja Ferrarin Fernando Alonson.


title: Valtteri Bottas

text: Kauden 2015 avauskilpailuun Australiaan Bottas lähti kuudennesta lähtöruudusta, mutta joutui jäämään kilpailusta sivuun alaselän välilevyvamman takia jonka hän sai aika-ajojen aikana. Hän ei läpäissyt Kansainvälisen Autoliiton FIA:n lääkäreiden tekemiä testejä, joten lääkärit suosittelivat, ettei Bottas ajaisi. Hän kuitenkin toipui kauden seuraavaan osakilpailuun Malesian GP:hen. Kanadan GP:ssä Bottas otti kauden ensimmäisen palkintosijansa sijoittuen kilpailussa kolmanneksi. Itävallassa Bottas ajoi viidenneksi, kuten myös Britanniassa. Unkarissa Bottas ajoi hyvää kilpailua, kunnes Max Verstappen rikkoi Bottaksen takarenkaan. Maalissa Bottas oli 13:s.


title: Valtteri Bottas

text: Belgian Grand Prix'ssa Bottas taisteli palkintopallisijasta. Varikkopysähdyksen aikana hänelle vaihdettiin kuitenkin sääntöjen vastainen sekarengassarja (kolme pehmeää, yksi kovempi), josta hän sai varikonläpiajorangaistuksen. Italiassa Bottas oli neljäs, haastettuaan viimeisillä kierroksilla tallikaveriaan Felipe Massaa palkintosijasta. Singaporessa ja Japanissa Bottas oli viides. Venäjällä Bottas ajoi kolmantena, mutta joutui keskeyttämään kilpailun viimeisellä kierroksella Ferrarin Kimi Räikkösen törmättyä häneen. Räikkönen sai kolaroinnista 30 sekunnin aikarangaistuksen. Yhdysvaltain osakilpailussa Bottas joutui keskeyttämään kilpailun alkukierroksilla. Meksikon GP:ssä Räikkönen törmäsi jälleen Bottakseen yrittäessään estää hänen ohitustaan. Bottas pystyi kuitenkin jatkamaan kilpailua ja sijoittui kolmanneksi.


title: Valtteri Bottas

text: Brasiliassa Bottas ajoi aika-ajoissa neljänneksi, mutta putosi lähtöruutuun 7, koska hän ohitti perjantain toisissa harjoituksissa punaisten lippujen aikana Sauberin Felipe Nasrin. Kilpailussa Bottas nousi hyvän lähdön ansiosta viidenneksi, ja piti paikkansa ruutulipulle saakka. Abu Dhabissa Bottas törmäsi varikkosuoralla Jenson Buttoniin, ja Bottaksen etusiipi vaurioitui. Bottas joutui hakemaan uuden etusiiven, ja sai kolaroinnista viiden sekunnin aikarangaistuksen. Maalissa Bottas oli 13:s. Kausi oli Bottakselle edelliseen kauteen verrattuna pettymys, vaikka hän onnistuikin voittamaan jälleen tallikaverinsa Felipe Massan sekä pisteissä (136–121), että aika-ajovertailussa (11–8). Bottas sijoittui MM-sarjan viidenneksi.


title: Valtteri Bottas

text: Australiassa Bottas ajoi kahdeksanneksi. Kauden toisessa kilpailussa Bahrainissa Bottas otti hyvän lähdön nousten kolmanneksi. Ensimmäisessä mutkassa hän kuitenkin törmäsi Lewis Hamiltoniin ja sai kolarista varikon läpiajorangaistuksen. Maalissa Bottas oli yhdeksäs. Venäjällä Bottas starttasi ensimmäistä kertaa kauden aikana kilpailuun eturivistä, ja ajoi maaliin neljäntenä. Kauden seitsemännessä osakilpailussa Kanadassa Bottas ajoi ensimmäistä kertaa palkintopallille ollen kolmas. Singaporen GP:ssä Bottas kärsi ensimmäisellä kierroksella rengasrikon ja joutui myöhemmin keskeyttämään kilpailun. Malesiassa Bottas oli viides. Yhdysvaltain GP:ssä Bottas törmäsi ensimmäisellä kierroksella Nico Hülkenbergin kanssa ja oli maalissa 16:s. Meksikon GP:ssä lokakuussa Bottas ajoi kaikkien aikojen F1 -kilpailuiden nopeusennätyksen 372,54 km/h. Edellinen ennätys oli Kimi Räikkösen nimissä. Kauden päätöskilpailu jäi Bottaksen osalta kesken jousituksen hajottua. Bottas oli lopulta MM-sarjan kahdeksas 85 pisteellä. Bottas voitti tallikaverinsa jälleen pisteissä, sekä aika-ajovertailussa 17–4.


title: Valtteri Bottas

text: Bottasta huhuiltiin korvaajaksi maailmanmestaruuteen uransa lopettaneen Nico Rosbergin tilalle Mercedes -tallin toiseksi kilpakuljettajaksi kaudelle 2017. Mercedes alkoi neuvotella joulukuussa 2016 Williamsin kanssa Bottaksen sopimuksen purkamisesta, koska Bottaksella oli jatkosopimus Williamsille kaudelle 2017. Williams suostui Bottaksen sopimuksen purkamiseen, koska Bottaksen entinen tallikaveri Felipe Massa suostui palaamaan Williamsille, jos Bottas siirtyisi Mercedekselle. Yhtenä Williamsin ehtona Bottaksen siirrolle oli, että Williamsin uusi kilpakuljettaja Lance Stroll saa tallikaverikseen kokeneen kuljettajan, lisäksi Mercedes maksaa korvauksia 17 miljoonaa euroa, joka kattaa Mercedes -moottoriyksikköjen hinnan Williamsille kaudelle 2017.


title: Valtteri Bottas

text: 16. tammikuuta 2017 Williams ilmoitti, että Bottas siirtyy kaudelle 2017 Mercedekselle yhden vuoden sopimuksella ja Felipe Massa ajaa hänen tilallaan Williamsilla.


title: Valtteri Bottas

text: Bottas ajoi avausosakilpailussa Australiassa kolmanneksi. Kiinan GP:ssä Bottas pyörähti turva-auton takana, ja menetti mahdollisuutensa taistella palkintopallisijoista. Maalissa Bottas oli kuudes. Bahrainissa Bottas ajoi urallaan ensimmäistä kertaa paalupaikalle, mutta itse kilpailussa putosi kolmanneksi rengaspaineongelmien vuoksi. Venäjän GP:ssä Bottas pääsi heti lähdössä kolmosruudusta kärkeen ja voitti uransa ensimmäisen F1-osakilpailun, toisen suomalaisen Kimi Räikkösen ollessa kolmas. Espanjassa Bottas osui ensimmäisessä mutkassa Räikkösen kanssa, ja joutui myöhemmin keskeyttämään kilpailun moottoririkkoon. Kanadan GP:ssä Bottas oli toinen. Bottas ajoi toiseksi myös Azerbaidžanissa, huolimatta kolareista ensimmäisessä mutkassa Vettelin kanssa ja toisessa mutkassa Räikkösen kanssa, jonka seurauksena Bottas kärsi rengasrikon sekä etusiipivaurion ja hän putosi viimeiseksi kierroksen jälkeen kärjestä. Lukuisten tapahtumien siivittämässä kilpailussa Bottas nousi viimeisillä metreillä ohi Lance Strollin toiseksi. Itävallassa Bottas ajoi paalulta voittoon.


title: Valtteri Bottas

text: Keväällä 2017 Konecranes ilmoitti solmineensa maaliskuuhun 2018 kestävän yhteistyösopimuksen Bottaksen kanssa. Yhteistyöhön sisältyy muun muassa Konecranesin logo Bottaksen ajohaalareissa ja yhtiön sisäinen työturvallisuusvideo, jossa Bottas opettaa, kuinka ajetaan hiljaa. Syyskuussa Mercedes ilmoitti jatkavansa Bottaksen sopimusta kaudelle 2018. Brasilian GP:ssä Bottas ajoi paalulle, mutta Vettel ohitti hänet lähdössä ja voitti kilpailun Bottaksen sijoittuessa toiseksi. Kauden päättäneessä Abu Dhabin GP:ssä Bottas ajoi uransa ensimmäinen hattutempun ajaen paalulta voittoon ja kilpailun nopeimman kierroksen. Bottas sijoittui MM-pisteissä kolmanneksi.


title: Valtteri Bottas

text: Bottaksen kausi alkoi huonosti, kun hän kolaroi Australian GP:n aika-ajojen päätösosiossa seinään ja starttasi kilpailuun kymmenennestä lähtöruudusta. Kilpailussa Bottas oli kahdeksas. Bahrainin GP:ssä Bottas sijoittui toiseksi saavuttaen kilpailun voittaneen Sebastian Vettelin viimeisten kierrosten aikana, mutta ei pystynyt ohittamaan häntä. Bottas ajoi toiseksi myös Kiinan GP:ssä pitäen niukasti Kimi Räikkösen takanaan. Azerbaidžanin GP:ssä Bottas oli ajamassa voittoon kunnes hänen takarenkaansa rikkoutui vain kaksi kierrosta ennen maalia, minkä takia Bottas joutui keskeyttämään saaden kuitenkin kilpailusta sijoituksen 14:s. Espanjan ja Kanadan GP:ssä Bottas sijoittui toiseksi. Ranskan GP:ssä Vettel ajoi Bottaksen perään kilpailun avausmutkassa, jolloin Bottas putosi rengasrikon myötä kilpailun viimeiseksi, mutta nousi lopulta kilpailussa seitsemänneksi. Itävallan GP:ssä Bottas ajoi paalupaikalle 19 tuhannesosan erolla Hamiltoniin, kilpailussa Bottas joutui keskeyttämään hydrauliikkavikaan. Britannian GP:ssä Bottas johti kilpailua turva-auton ansiosta viisi kierrosta ennen maalia, kunnes paremmilla renkailla ajaneet Vettel, Hamilton ja Räikkönen ohittivat hänet, jolloin Bottas jäi neljänneksi. Saksan GP:ssä Bottas sijoittui toiseksi melkein ohittaen kilpailun voittaneen Hamiltonin turva-auton jälkeisessä uusintastartissa. Venäjän GP:ssä Bottas ajoi paalupaikalle. Kilpailussa Bottas sijoittui toiseksi jouduttuaan päästämään Hamiltonin edelleen tallimääräyksellä.


title: Valtteri Bottas

text: Bottas ajoi kaudella kaikista kuljettajista useimmassa GP:ssä (7) kilpailun nopeimman kierroksen ja sijoittui kokonaispisteissä viidenneksi 247:llä pisteellä. Kauttaan Bottas sen sijaan kuvaili uransa huonoimmaksi F1-sarjassa, vaikkakin tosiasiassa kausi 2016 oli vielä heikompi.


title: Valtteri Bottas

text: Tammikuussa 2019 ilmoitti Bottaksen päätukija Wihuri-monialakonserni ettei se jatka enää sponssorisopimustaan kaudella 2019.


title: Valtteri Bottas

text: Bottaksen on määrä ajaa vuoden 2019 tammikuussa rallin SM-sarjan avauskilpailu Arctic Lapland Rally (entinen Tunturiralli). Hän ajaa M-Sportin Ford Fiesta WRC -autoa ja nuotinlukijana toimii Timo Rautiainen.


title: Valtteri Bottas

text: Valtteri Bottas syntyi Villähteellä Nastolassa. Hänen vanhempansa ovat Rauno Bottas ja Marianne Välimaa. Bottas kävi peruskoulun Kukkasen koulussa Nastolassa, minkä jälkeen hän suoritti autoalan perustutkinnon Heinolassa valmistuen ajoneuvoasentajaksi. Varusmiespalveluksen Bottas suoritti Hennalan Urheilukoulussa. Sotilasarvoltaan hän on korpraali. Bottas harrastaa muun muassa hiihtoa, rullaluistelua, lenkkeilyä ja savikiekkoammuntaa, ja hän harrasti 15-vuotiaaksi saakka myös jääkiekkoa, kunnes keskittyi päätoimisesti kilpa-autoilu-uraansa. Hän kihlautui kilpauimari Emilia Pikkaraisen kanssa helmikuussa 2015 ja he avioituivat 10. syyskuuta 2016. Pikkarainen ja Bottas tapasivat ensimmäisen kerran Arto Nybergin keskusteluohjelmassa vuonna 2010. He asuvat nykyään Monacossa.


Valtteri Bottas


title: Valtteri Bottas

text: • Abu Dhabin GP:ssä 2014 jaettiin tuplapisteet.


title: Mohamed Jomâa

text: Mohamed Jomâa on tunisialainen karateka, joka saavutti kultaa vuoden 2008 Afrikan-mestaruukisoissa Cotonoussa, Beninissä. Hän voitti kisojen aikana sekä yli 80-kiloisten sarjan että avoimen luokan. Jomâa sijoittui viidenneksi vuoden 2006 karaten MM-kisoissa.


title: Nižnejansk

text: Nižnejansk () eli Nižnejanskaj () on kaupunkikunta ja kaupunkimainen taajama Ust-Janskin ulusissa eli piirissä Sahan tasavallassa. Nižnejanskin kunta sijaitsee piirin pohjoisosassa.


title: Nižnejansk

text: Nižnejanskin taajama sijaitsee Janajoen suistossa, 581 kilometriä piirikeskuksesta Deputatskista luoteeseen, noin 20 km Laptevinmereen laskevan joen suulta. Se on merkittävä jokisatama. Satama perustettiin sotavuosina 1940-luvun alussa, ja paikkakunta sai taajaman statuksen vuonna 1958. 2000-luvulla väkiluku on romahtanut nopeasti alle viidennekseen entisestä. Vuonna 2000 taajamassa toimi ala- ja keskiasteen koulu, kultturitalo, kauppa ja terveyskeskus.


title: Nižnejansk

text: Asukasluvun kehitys:


title: Valkokuusi

text: Valkokuusi ("Picea glauca") on Pohjois-Amerikan pohjoisosista kotoisin oleva ainavihanta, keskikokoinen havupuu, joka kuuluu kuusten sukuun ja mäntykasvien heimoon. Sitä käytetään saha- ja paperiteollisuuden raaka-aineena, ja se onkin Pohjois-Amerikan yksi taloudellisesti merkittävimmistä puulajeista. Nimensä valkokuusi on saanut vaaleansävyisistä neulasistaan ja rungostaan. Se on valittu Manitoban provinssipuuksi ja Etelä-Dakotan osavaltiopuuksi.


title: Valkokuusi

text: Valkokuusi on pitkäikäinen puu, jonka elinikä on keskimäärin 100–250 vuotta ja enimmillään jopa 300 vuotta. Se alkaa tuottaa siementä jo 4 vuoden ikäisenä – tosin siementuotanto on täysimääräistä vasta puun saavuttaessa 30 vuoden iän. Hyvällä kasvupaikalla valkokuusi kasvaa yli 30 metriä korkeaksi ja rinnankorkeusläpimitaltaan 60–90 senttimetriä paksuksi. Levinneisyysalueensa pohjoisreunalla se jää kuitenkin yleensä 12–21 metriä korkeaksi ja 15–42 senttimetriä paksuksi. Suurimmat luonnosta löydetyt yksilöt ovat olleet yli 55 metriä korkeita ja 90–120 senttimetriä paksuja.


title: Valkokuusi

text: Valkokuusella on lähelle maanpintaa levittäytyvä juuristo, kapean kartiomainen, tiheähkö latvus sekä hieman riippuvat haarat, jotka ympäröivät runkoa säännöllisinä kiehkuroina. Suoraa runkoa peittää karhea, hilseilevä kaarna, joka on nuorena punertavanharmaata mutta muuttuu tummanharmaaksi puun ikääntyessä. Kuluvan kesän kasvainranka on ohut, kalju ja valkoinen tai punertava. Kärkisilmut ovat oranssinruskeat, pyöreäkärkiset ja läpimitaltaan 3–6 millimetriä. Lehdet ovat sini- tai harmaanvihreitä, jäykkiä neulasia, jotka siirottavat etuviistoon ympäri haaraa ja tuoksuvat murskattuina mustaherukalle. Yksittäinen neulanen on 15–20 millimetriä pitkä, teräväkärkinen, läpileikkaukseltaan neliskulmainen ja kauttaaltaan ilmarakojen peittämä.


title: Valkokuusi

text: Muiden kuusien tapaan valkokuusi on yksikotinen eli samassa yksilössä kasvaa sekä hede- että emikukintoja. Käpymäiset kukinnot syntyvät heinäkuun lopussa mutta kehittyvät lopullisesti vasta seuraavan vuoden keväänä. Latvuksen keski- ja alaosassa sijaitsevat hedekukinnot ovat riippuvat, 10–12 millimetriä pitkät sekä aluksi punaiset ja mehevät mutta muuttuvat siitepölyn muodostuksen jälkeen keltaisiksi ja kuiviksi. Latvuksen kärjessä sijaitsevat, 20–25 millimetriä pitkät emikukinnot ovat pystyt ja niiden väri vaihtelee vihreästä punaiseen. Pölytyksen jälkeen emikukinnot kääntyvät alaspäin ja kypsyvät vaaleanruskeiksi kävyiksi, joiden pituus on 3–6 senttimetriä ja leveys 1–2 senttimetriä. Ohuiden ja pyöreäkärkisten käpysuomujen alle kehittyy elo–syyskuuhun mennessä ohutkuorisia ja siivekkäitä siemeniä. Kävyt säilyvät puussa 1–2 vuotta ja vapauttavat vähitellen siemeniä puun ympäristöön.


title: Valkokuusi

text: Valkokuusta tavataan Pohjois-Amerikan viileällä ilmastovyöhykkeellä Atlantin valtamereltä lähes Tyynellemerelle saakka. Sen levinneisyysalueen pohjoisraja seuraa puurajaa ja kulkee Newfoundlandista ja Labradorista Pohjois-Quebeciin ja edelleen Kanadan pohjoisosien halki Luoteis-Alaskaan. Etelässä levinneisyysalue ulottuu Mainesta New Yorkin pohjois-osiin, Etelä-Ontarioon, Michiganiin, Minnesotaan, Etelä-Manitobaan, Luoteis-Montanaan, Etelä-Albertaan ja Brittiläisen Kolumbian eteläosiin. Yksittäisiä esiintymiä on lisäksi Black Hillsissä Pohjois-Dakotassa sekä Wyomingissa.


title: Valkokuusi

text: Valkokuusi on kalkinsuosija, joka menestyy keski- tai runsasravinteisessa, hyvin vettä läpäisevässä maaperässä aina 1 000 metrin korkeuteen asti. Se kasvaa boreaalisella vyöhykkeen tuoreissa ja kuivissa metsissä, usein jokirannoilla tai vuorten rinteillä. Se muodostaa puhtaita metsiä Alaskassa, Luoteis-Kanadassa sekä Quebecin ja Labradorin rannikolla. Valkokuusi risteytyy luonnostaan engelmanninkuusen kanssa lännessä, missä lajien levinneisyydet kohtaavat.


title: Valkokuusi

text: Valkokuusi on Pohjois-Amerikan tärkeimpiä paperi- ja sahateollisuuden raaka-aineita. Sen puuaines on kevyttä, suorasyistä ja kimmoisaa. Selluloosan ja sahatavaran lisäksi siitä valmistetaan erilaisia erikoistuotteita, kuten soittimien kansia, meloja ja airoja, kaapistoja, laatikoita sekä ruoka-astioita. Se on myös yleinen koristekasvi.


title: Valkokuusi

text: Historiallisesti valkokuusi oli Pohjois-Amerikan intiaaneille monipuolinen raaka-aineiden lähde. Nuorista puista tehtiin lumikenkiä ja jousia, kaarnasta astioita ja oksista vuoteita. Lahonnut puu kelpasi hirvennahkojen savustamiseen. Pitkistä pintajuurista saatiin pureskelemalla "watap"-nimistä narua, jota tarvittiin tuohikanoottien rakentamisessa. Pihkaa pureskeltiin kuten purukumia, ja sillä tilkittiin kanoottien saumat vedenpitäviksi ja liimattiin esimerkiksi nuolenkärjet paikoilleen. Pihkalla, mahlalla sekä kuusenkerkkä- ja neulasteellä hoidettiin yskää ja lievitettiin tuberkuloosin ja keripukin oireita. Pihkalla parannettiin myös ihottumia.


title: Valkokuusi

text: Valkokuusi on myös tärkeä ravinnonlähde ja pesäpaikka villieläimille. Se muodostaa merkittävän osan kanadanpyyn ja lumikenkäjäniksen talviravinnosta, ja monet linnut sekä pienet nisäkkäät syövät sen siemeniä. Sen sijaan hirvieläimet ja muut isot nisäkkäät eivät käytä sitä ravintonaan juuri lainkaan.


title: Supplicatio

text: Supplicatio oli Rooman valtakunnassa senaatin määräämä juhlallinen kiitostoimitus joka osoitettiin jumalille. Kaikkien temppelien ovet avattiin ja jumalten patsaat tuotiin ulos, jotta kansa pystyi niitä rukoilemaan ja kiittämään.


title: Supplicatio

text: "Supplicatio" voitiin julistaa kahdesta eri syystä: kiitoksena suuresta voitosta tai suuren vaaran hetkinä. Supplication pituus päivinä riippui saavutetun voiton suuruudesta, joskus supplicatio kesti vain päivän, mutta yleensä kolme tai viisi päivää. Kymmenen päivän supplicatio julistettiin sen jälkeen kun Pompeius oli kukistanut Mithridates VI:n. Senaatti määräsi 15 päivän supplication sen jälkeen kun Caesar kukisti belgit ja ennen näkemättömät 20 päivää sen jälkeen kun Caesar kukisti Vercingetorixin.


title: Jukagir

text: Asukasluvun kehitys:


title: Formiae

text: Formiae oli antiikin aikana kaupunki Latiumissa, Italiassa. Se sijaitsi Via Appian varrella. Kaupungin ilmastoa pidettiin hyvänä ja sen takia monet roomalaiset rakennuttivat sinne huviloita. Cicerolla oli kaupungissa huvila, jossa hän myös kuoli proskriptioiden uhrina vuonna 43 eaa.


title: Alquevan pato

text: Alquevan pato sijaitsee Mouran kunnassa, Alentejossa, Portugalissa. Pato on rakennettu Guadiana-jokeen, joka on yksi suurimmista joista Iberian niemimaalla.


title: Alquevan pato

text: Pato on tehty sähköntuotantoa varten. Padon vesivoimalaitoksessa on kaksi turbiina, joiden teho on yhteensä 240 MW. Voimalaitoksen keskimääräinen sähkönvuosituotanto on 269 GWh.


title: Alquevan pato

text: Padon muodostama tekojärvi on Länsi-Europan suurimpia tekojärviä. Tekojärven pinta-ala on 250 km² ja pinnankorkeus on 152 m. Tekojärven vettä käytetään myös lähialueen maatalouden keinokasteluun. Mistään Euroopan suurimmasta tekojärvestä tai voimalasta ei silti ole kyse, sillä esimerkiksi eurooppalaisen Venäjän Kuibyševin tekojärvi, Rybinskin tekojärvi ja Volgan vesivoimalaitos altaineen ovat kooltaan monikertaisia tähän portugalilaiseen patoaltaaseen verrattuna.


title: Alquevan pato

text: Padon rakentamisprojekti alkoi vuonna 1985. Pato valmistui vuonna 2002, jolloin padon portit suljettiin.


title: Alquevan pato

text: Tekojärven alle jäänyt pieni Luzin kylä rakennettiin uudestaan parin kilometrin päähän vanhasta paikasta.


title: Ujandi

text: Ujandi () eli Ujaandjy () on kuntatasoinen hallintoyksikkö, kansallinen nasleg, sekä sen keskuskylä Ust-Janskin ulusissa Sahan tasavallan pohjoisosassa. Kunta sijaitsee ulusin itäosassa. Keskuskylä sijaitsee Ujandina-joen yläjuoksun varrella, 45 kilometriä piirikeskuksesta Deputatskista itään.


title: Ujandi

text: Asukasluvun kehitys:


title: Varpuskutojat

text: Varpuskutojat ("Plocepasser") on kutojien heimoon kuuluva varpuslintusuku. Aiemmin suku luettiin varpusiin. Varpuskutojien sukuun kuuluu BirdLifen mukaan neljä lajia.


title: DNB (norjalainen pankki)

text: DNB (vuoteen 2011 DnB NOR) on Norjan suurin finanssikonserni. Taseensa perusteella (346,16 mrd. USD) pankki luokiteltiin vuonna 2015 maailman 72. suurimmaksi julkisesti noteeratuksi pankiksi.


title: DNB (norjalainen pankki)

text: DNB:n pääomistajia ovat Norjan valtio Nærings- og handelsdepartementetin kautta 34 prosentin osuudella ja Sparebankstiftelsen DNB 10 prosentin omistuksella.


title: DNB (norjalainen pankki)

text: Pankin juuret juontavat vuoteen 1822, jolloin "Christiania Sparebank" perustettiin. Vuosien varrella yhtiö on kehittynyt useiden pankkifuusioiden myötä. DnB syntyi vuonna 1990, jolloin Norjan kaksi suurinta pankkia, "Bergen Bank" ja "Den norske Creditbank" (DnC), yhdistyivät. Vuonna 2003 DnB puolestaan fuusioitui "Gjensidige NOR" -konsernin kanssa, jolloin pankin nimeksi tuli "DnB NOR". Nykyiseen DNB-nimen pankkikonserni otti käyttöön vuonna 2011.


title: DNB (norjalainen pankki)

text: DNB ja Nordea ilmoittivat elokuussa 2016 aikovansa yhdistää pankkitoimintonsa Baltian maissa. Yhdistyneen pankin nimeksi tuli Luminor, ja se aloitti toimintansa lokakuun 2017 alussa. Nordean arvion mukaan Luminor on Baltian maiden kolmanneksi suurin toimija rahoituspalveluissa 16 %:n osuudella talletuksista ja 23 %:n osuudella luotonannosta. DNB ja Nordea saivat molemmat uuden yhtiön äänivallasta 50 prosenttia.


title: Kassavirta

text: Kassavirralla tarkoitetaan yrityksen pankkitilille tai käteisvaroihin tulevaa ja sieltä lähtevää rahaliikennettä. Kahdenkertaisessa kirjanpidossa tapahtumien yhteyteen merkitään rahan käytön kohde (debet) ja rahan lähde (kredit). Yrityksen myydessä tuotteitaan kirjausketju menisi yksinkertaisimmillaan niin, että myynti kirjataan suoriteperusteisesti myyntitilille (kredit) ja saamisiin (debet), jolloin saamiset kirjautuvat pois asiakkaan makseessa laskun. Toisin sanoen yrityksen tuloslaskelman nettomyynti kertoo yrityksen maksimikassavirran tietyllä ajanjaksolla. Se ei kuitenkaan kerro yrityksen maksuvalmiudesta, vaan silloin katse kääntyy yrityksen taseelle, josta selviää liiketoiminnan varat ja velat.


title: Kassavirta

text: Yrityksen tuloslaskelman osoittessa potentiaalisen kassavirran ja taseen osoittessa rahamäärän, joka on tulossa tai lähdössä; kertoo kassavirtalaskelma sen sijaan yrityksen todellisen rahaliikenteen. Esimerkiksi, jos yrityksen nettomyynti on 100 000 euroa, ja tästä on saatu 50 000 euroa yrityksen kassaan. Taseen myyntisaamisissa näkyy erotus 50 000 euroa, ja tämä edustaa sitä osaa myynnistä, joka on edelleen saamatta asiakkailta rahana. Kassavirtalaskelmalla näytetään esimerkkitapauksessa saatu 50 000 euroa kassaperusteella.


title: Kassavirta

text: Kassavirran seuraaminen helpottaa yrityksen päätöksentekoa, koska maksuvalmius on nähtävillä ennakkoon. Usein kassavirtalaskelma paljastaakin enemmän yrityksen kannattavuudesta, koska siihen merkitään vain saadut ja maksetut rahavirrat. Yhtiö voi esimerkiksi aktivoida kulujaan, jolloin nämä eivät näy tuloslaskelmalla. Toisaalta tase kasvaa edellä mainittujen kulujen verran, mutta kassavirtalaskelmalta selviää, että yrityksen vapaa kassavirta on investointien jälkeen negatiivinen.


title: Hilkkakutojat

text: Hilkkakutojat ("Pseudonigrita") on kutojien heimoon kuuluva varpuslintusuku. Aikaisemmin suku luokiteltiin kuuluvaksi varpusiin Hilkkakutojien sukuun kuuluu BirdLifen mukaan kaksi lajia.


title: Chahinez Mbarki

text: Chahinez Mbarki (s. 12. kesäkuuta 1981) on tunisialainen judoka, joka on voittanut kaksi kertaa judon Afrikan-mestaruuden vuosina 2006 ja 2008. Hän on voittanut myös Tunisian mestaruuden vuonna 2006, alle 52-kiloisten sarjassa.


title: Gotland Ring

text: Gotland Ring on moottorirata Itämeressä sijaitsevalla Gotlannin saarella Kappelshamnin pientaajamassa Ruotsissa. Gotland Ringin on suunnitellut suomalainen Alec Arho Havrén. Hän myös omistaa radasta 54 prosenttia. Muutkin pääomistajat ovat suomalaisia. Radan esikuvana toimii Saksassa sijaitsevan Nürburgringin "Nordschleife"-osuus. Gotland Ringin pohjoinen lenkki, jolla on pituutta 3,2 kilometriä, on jo valmistunut, ja sen alkuosa on nimeltään "Finlandia Ring" ja loppuosa puolestaan "Arho-Havren" Alec Arho Havrénin mukaan. Pohjoiselle osalle on myös haettu FIA-luokitusta. Vuoden 2008 lopulla rataa oli tarkoitus laajentaa seuraavien viiden vuoden kuluessa 7,4 kilometriin. Tällöin nykyisin vielä keskeneräinen eteläinen lenkki olisi valmis. Myöhemmin rataa pidennettäisiin vielä 28 kilometrin pituiseksi, mikä tekisi Gotland Ringistä maailman pisimmän moottoriradan.


title: Gotland Ring

text: Gotland Ringillä on vaikea löytää oikeita ajolinjoja, minkä vuoksi monet kokeneetkin kuljettajat pitävät rataa haastavana. Rata on esimerkiksi nopeampi kuin ainutkaan Suomessa sijaitseva moottorirata. Pohjoinen rataosuus on rakennettu mäenharjanteelle, mutta eteläinen osuus tulee laskeutumaan 20 metrin matkan alas kalkkilouhokseen. Louhokseen laskeutumista seuraa miltei kilometrin pituinen pääsuora, jonka päätä seuraavat kuusi mutkaa ja lopulta nousu pohjoisen osuuden tasolle.


title: Gotland Ring

text: Gotland Ringin päätoiminta on yritystapahtumat ja testaustoiminta; moottoriurheilutapahtumia aletaan järjestämään kesällä 2009. Formula 1 -kilpailukin olisi mahdollista järjestää radan kansainvälisten mittojen puolesta. Radan ympäristöön on rakennettu mökkejä sekä lähellä sijaitsevaan kalkkisatamaan on mahdollista sijoittaa risteilyalus. Gotlannin maaherra, joka on Ympäristöpuolue vihreiden jäsen, on lobannut hanketta eniten, sillä rata on aktiivinen ympäristöasioiden ajaja. Radasta Gotlanti toivoo saavansa piristystä talouselämäänsä. Gotland Ringillä on yhdeksän tuulivoimalaa, joista esimerkiksi radalla testattavat vetypolttokennoautot voivat saada polttoainetta. Lisäksi tuulivoimalat tuottavat sähköä Ruotsin valtakunnanverkkoon. Gotland Ringin yhteydessä on myös kokous- ja ravintolatila sekä suunnitteilla on teemapuisto, vesipuisto, speedway- ja motocrossrata, yksityiskoneille tarkoitettu lentokenttä ja tennis- ja golfkeskus.


title: Gotland Ring

text: Gotland Ring on rakennettu kalkkiyhtiö Nordkalkilta 50 vuodeksi vuokratulle entiselle kaivos- ja louhosalueelle. Radan päällysteenä käytetyn asfaltin pohjustemateriaalina on käytetty Nordkalkin harjoittaman kaivostoiminnan sivutuotetta, kivimursketta.


title: Gotland Ring

text: Radalle on matkaa Gotlannin keskuksesta Visbystä noin puolen tunnin ajomatka. Radalla johtavien teiden varrella on myös opasteet.


title: Ujandina

text: Ujandina (, ) on joki Sahan tasavallassa Venäjällä. Se sijaitsee tasavallan koillisosassa Ust-Janskin ja Abyin piirien alueilla. Ujandina on 586 kilometriä pitkä ja se laskee Indigirkaan Abyin piirissä Belaja Goran taajaman eteläpuolella.


title: Pensaikkovarpuset

text: Pensaikkovarpuset ("Gymnoris") eli aiemmalta nimeltään kalliovarpuset on varpusten heimoon kuuluva varpuslintusuku. Pensaikkovarpusten sukuun kuuluu BirdLifen mukaan neljä lajia.


title: Norske Skog

text: Norske Skog on yksi maailman suurimmista sanoma- ja aikakauslehtipaperintuottajista. Se on maailman toiseksi suurin sanomalehtipaperin ja neljänneksi suurin aikakauslehtipaperin tuottaja. Vuonna 2006 yli puolet yhtiön toiminnoista sijaitsi Euroopan ulkopuolella – yhtiöllä on 18 sen kokonaan tai osittain omistamaa paperitehdasta ja 44 myyntikonttoria eri puolilla maailmaa.


title: Norske Skog

text: Norske Skog hakeutui konkurssiin joulukuussa 2017 painittuaan taloudellisissa vaikeuksissa vuosia. Yhtiö oli yrittänyt katkaista velkakierteen myymällä suuren osan parhaista osistaan, mutta se ei auttanut.


title: Norske Skog

text: Yhtiö sai alkunsa, kun Nordenfjelske Treforedling AS perustettiin Norjassa maaliskuussa 1962. Ensimmäinen paperikone aloitti toimintansa Skognissa 1966 ja vuonna 1972 yritys muutti nimensä Norske Skogindustrier AS:ksi. Vuonna 1989 norjalainen metsäteollisuus fuusioitui voimakkaasti ja Norske Skog yhdistyi Follum Fabrikkeriin sekä hankki 50 prosenttia Unionin osakkeista sekä Saugbrugsforeningenin.


title: Norske Skog

text: Vuonna 1990 yritys laajeni Eurooppaan rakentamalla Norske Skog Golbeyn Ranskaan. Vuonna 1996 yritys hankki paperitehtaan Bruckista, Itävallasta. Seuraavana vuonna perustettiin Norske Skog Steti Tšekkiiin. Vuonna 2001 puolestaan rakennettiin Walsumin tehdas Saksaan ja Parenco Alankomaihin.


title: Norske Skog

text: Laajentuminen Euroopan ulkopuolelle alkoi 1998, jolloin yritys hankki tehtaita Kiinasta, Koreasta, Malesiasta ja Thaimaasta. Vuonna 2000 hankittiin "Fletcher Challenge Paper" tehtaineen Australiasta, Uudesta-Seelannista, Chilestä ja Brasiliasta. Yrityksellä oli vuonna 2009 tehtaita 14 maassa, kaikilla muilla mantereilla paitsi Afrikassa.


title: Houda Ben Daya

text: Houda Ben Daya (s. 21. heinäkuuta 1979) on tunisialainen judoka, joka on kolminkertainen judon Afrikan-mestari vuosina 2001, 2002 ja 2004. Hän on otellut muutaman kerran myös maailmancupissa, joissa paras saavutus oli viides sija Roomassa 2001.


title: Juustilanselkä

text: Juustilanselkä (myös: Juustilanjärvi, ) on Viipurinlahden Suomenvedenpohjaan yhteydessä oleva selkä Viipurissa Leningradin alueella Venäjällä. Saimaan kanava on rakennettu järven ja sen Suomenvedenpohjaan johtaneen lasku-uoman kautta, ja sama vesireitti tunnetaan myös Vuoksen vanhan läntisen lasku-uoman paikkana.


title: Juustilanselkä

text: Juustilanselkä sijaitsee Suomen vuonna 1944 Neuvostoliitolle luovuttamalla alueella ja oli Suomeen kuuluessaan osa Viipurin maalaiskuntaa. Siihen rajoittuvia Viipurin maalaiskunnan kyliä olivat Juustila eli Juustilanjoki ja Ventelä. Juustilanjärven lasku-uoman varrelle jäivät Lavolan, Vatikiven ja Leppälän kylät.


title: Juustilanselkä

text: Järven ja sen lasku-uoman rantaan osuvia kartanoita olivat Juustilan kartano Juustilassa Juustilanjärven rannalla ja Lavolan ja Pietilän kartanot sen lasku-uoman loppupäässä lähellä Suomenvedenpohjaa. Lisäksi alueella oli runsaasti huviloita etenkin Saimaan kanavan reitin varrella, ja Saimaan kanavan rakentamisen myötä myös kartanoiden puistot rakennettiin kanavalle päin.


title: Juustilanselkä

text: Aiemmin Juustilanselkä on ollut järvi, jota erottivat Suomenvedenpohjasta noin kolmen kilometrin pituinen lasku-uoma ja siinä sijainneet Kivikosken, Vatikiven ja Lavolan kosket.


title: Juustilanselkä

text: Kun Juustilanjärvestä lasku-uomineen Saimaan kanavaa rakennettaessa vuosina 1845–1856 tuli osa kanavaa, kosket ruopattiin ja Lavolaan rakennettiin kanavaan kuuluva sulku seuraavan sulun ollessa Juustilassa järven pohjoisrannalla. Kun kanavan sulkuja 1920-luvulla alkaneissa laajennustöissä vähennettiin, Lavolan vain 0,6 metrin korkuinen sulku korvattiin avokanavalla vuonna 1932, ja ainakin jo vuonna 1939 Juustilanjärven pinta oli merenpinnan tasossa. Tämän jälkeen kanavan ensimmäinen sulku mereltä tultaessa on ollut Juustilassa (vuodesta 1948 ).


title: Juustilanselkä

text: Juustilanselkään laskevia vesiä ovat Suomen nykyiseltä alueelta Lappeenrannasta alkunsa saava Juustilanjoki (), jonka vesistöalueeseen kuuluu myös Saimaan kanava, sekä Juustilanselkään idässä liittyvä Ventelänselkä ().


title: Juustilanselkä

text: Ventelänselkä laskee Juustilanselkään kahta uomaa Tinkamonsaaren () etelä- ja pohjoispuolitse, ja sen pinta oli ainakin vuonna 1921 tapahtunutta uomien perkausta seuranneen vajaan metrin laskun jälkeen Juustilanjärven tasossa. Mahdollisista korkeuseroista Juustilan- ja Ventelänselkien välillä Lavolan sulun poiston jälkeen vuonna 1932 ei ole tietoja.


title: Juustilanselkä

text: Ventelänselkään laskevat edelleen pohjoisesta Kilpeenjoki () ja Karjalankannakselta kaakosta Suokkaanjoki, joka tuo vesiä Kärstilänjärvestä (). Kärstilänjärveen laskevat Noskuanselän () suunnasta koillisesta tuleva järvireitti sekä kaakosta alkunsa saava Perojoki ().


title: Juustilanselkä

text: Järvireitti Noskuanselältä Kärstilänjärven, Ventelänselän ja Juustilanselän kautta Suomenvedenpohjaan on aikoinaan muodostanut Vuoksen toisen, läntisen lasku-uoman, jota pitkin on liikennöity Viipurin ja Käkisalmen välillä vielä historiallisena aikana. Maankohoamisen myötä uoma 1600–1800-lukujen aikana vähitellen kuivui ja menetti merkityksensä, mutta katkesi lopullisesti vasta Vuoksen nykyisen päälasku-uoman muodostuessa Taipaleenjokeen Kiviniemen kannaksen puhkaisun jälkeen vuonna 1857.


title: Juustilanselkä

text: Suomessa vuodesta 1993 käytössä olevassa vesistöalueluokituksessa Juustilanselkään laskevista vesistä Juustilanjoen vesistö yhdessä Saimaan kanavan kanssa luetaan omaksi vesistöalueekseen ja Venteläänselkään laskevat vedet omaksi vesistöalueekseen.


title: Juustilanselkä

text: Tämän Ventelänselkään laskevan vesistöalueen nimenä on Suomen vuoden 1993 valumajaossa "Rokkalanjoen vesistö". Nimitys on virheellinen, koska Rokkalanjoki () sijaitsee etelämpänä Karjalan kannaksella eikä sen vesistöalue ulotu Suomen nykyiselle alueelle. Joki, jonka latvavesiin Suomen alueelle ulottuva vesistöalueen osa kuuluu, on todellisuudessa nimeltään Kilpeenjoki ().


title: Juustilanselkä

text: Vielä 1930-luvulla ja sitä aiemmin tehdyissä suomalaisissa vesistöalueluokituksissa kaikki Juustilanselkään laskevat vedet luettiin Saimaan kanavan vesistöjärjestelyjä edeltäneen tilanteen mukaisesti samaan vesistöön.


title: Nesrine Jlassi

text: Nesrine Jlassi (, s. 19. elokuuta 1989) on tunisialainen judoka, joka voitti nuorten Afrikan-mestaruuden vuonna 2006 ja kaksi vuotta myöhemmin Afrikan-mestaruuden alle 63-kiloisten sarjassa. Hän sijoittui vuoden 2008 Pekingin kesäolympialaisissa sijalle yhdeksän.


title: Hayet Rouini

text: Hayet Rouini (s. 10. elokuuta 1981) on tunisialainen judoka, joka on voittanut kaksi kertaa Afrikan-mestaruuden vuosina 2000 ja 2002. Hän saavutti myös pronssimitalin vuoden 2000 maailmancupissa.


title: 725 Amanda

text: 725 Amanda on asteroidi, jonka löysi Wienissä Johann Palisa 21. lokakuuta 1911. Sen läpimitta on 21,5 kilometriä ja eksentrisyys 0,220. Inklinaatio on 3,788°. 725 Amanda kiertää aurinkoa asteroidivyöhykkeellä. Sen kiertoaika on reilut neljä vuotta. Ennen nimeämistään asteroidi tunnettiin tunnuksella 1911 ND.


title: Lumivarpuset

text: Lumivarpuset ("Montifringilla") on varpusten heimoon kuuluva varpuslintusuku. Lumivarpusten sukuun kuuluu BirdLifen mukaan kolme lajia. Toisissa lähteissä sukuun esitetään kuuluvaksi 7-8 lajia.


title: Ahmed Jasawi

text: Ahmed Jasawi (kazakiksi Ахмед Ясауи; 1103–1166) oli keskiaasialainen sufilainen runoilija ja uskonnollinen vaikuttaja.


title: Ahmed Jasawi

text: Ahmed Jasawi syntyi turkkilaiseen perheeseen Sairamin kaupungissa Šymkentin lähellä nykyisessä Kazakstanissa. Hänen ensimmäinen uskonnollinen opettajansa oli paikallinen šeikki Arystanbab (Arslan-bab). Tämän kuoleman jälkeen Ahmed opiskeli sufismia Buharassa šeikki Jusuf Hamadanin johdolla. Hän toimi jonkin aikaa Buharan sufilaisyhdyskunnan johtajana, mutta muutti pian Jasyn kaupunkiin (nykyinen Türkistan), jossa hän tuli tunnetuksi saarnaajana. Ahmed Jasawin pääteos on hengellinen runokokoelma "Hikmat" (”Syvimmät ajatukset”), jossa hän esittää sufilaisuuden perusajatuksia, antaa elämänohjeita, pohtii rikkauden turhuutta ja puolustaa oikeudenmukaisuutta. Teos on yksi horezminturkin eli karluk-horezmin kirjakielen tärkeimmistä muistomerkeistä.


title: Ahmed Jasawi

text: Ahmed Jasawia pidettiin kansallisena pyhimyksenä, jonka hautapaikasta Türkistanissa tuli suosittu pyhiinvaelluskohde. Timur Lenk rakennutti 1390-luvulla alkuperäisen hautamuistomerkin paikalle suurenmoisen mausoleumin, joka on yksi Keski-Aasian merkittävimmistä keskiaikaisista rakennuksista ja joka valittiin vuonna 2003 Unescon maailmanperintöluetteloon.


title: 2180 Marjaleena

text: 2180 Marjaleena eli 1940 RJ on Heikki Alikosken 8. syyskuuta 1940 Turussa löytämä asteroidi. Se kiertää aurinkoa asteroidivyöhykkeellä. Sen eksentrisyys on 0,084 ja inklinaatio 9,233. Kiertoaika on yli viisi vuotta.


Jääkiekon alle 18-vuotiaiden maailmanmestaruuskilpailut järjestää Kansainvälinen jääkiekkoliitto (IIHF) vuosittain. Turnauksessa eri maiden jääkiekkojoukkueet (alle 18-vuotiaat) kilpailevat toisiaan vastaan. Turnaus pelataan usein huhtikuun puolella ja se järjestetään samanlaisella systeemillä kun miesten- ja nuorten maailmanmestaruuskilpailut. Turnaus järjestettiin ensimmäisen kerran vuonna 1999, jolloin Suomi voitti mestaruuden. Eniten mitaleita (16) on voittanut Yhdysvallat. Turnaus ei ole kansainvälisesti yhtä arvostettu kuin sitä vanhempi Ivan Hlinkan muistoturnaus, sillä IIHF:n turnaus järjestetään Kanadan tärkeimpien juniorisarjojen ollessa vielä kesken eivätkä näiden sarjojen pelaajat siten voi osallistua. Vuosittain elokuussa järjestettävän Ivan Hlinkan muistoturnauksen on lähes säännönmukaisesti voittanut Kanada. Ensimmäisen kerran Kanada osallistui MM-turnaukseen Slovakiassa 2002.


title: HMS Berwick (65)

text: HMS Berwick oli Britannian kuninkaallisen laivaston "County"-luokan raskas risteilijä toisessa maailmansodassa. Alus kuului ensimmäisenä tilattuun alaluokkaan Kent-luokkaan.


title: HMS Berwick (65)

text: "HMS Berwick" liitettiin palvelukseen otettaessa Kiinan-asemalle viimeisteltäväksi. Kiinan-asemalla alus oli lukuun ottamatta väliaikaista tehtävää Välimerellä 1936. Alukselle asennettiin Devonportin telakalla marraskuussa 1932 HACS-etäisyydenmittauslaite ja SIIL-tyyppinen katapultti ja kaksi nelipiippuista puolentuuman ilmatorjuntakonekivääriä elokuussa 1934. Alus oli modernisoitavana Chathamissa 15. heinäkuuta - 19. lokakuuta 1938.


title: HMS Berwick (65)

text: Modernisoitaessa aluksen suojaa parannettiin lisäämällä konehuoneiden ja ammusvarastojen panssarointi 4,5-4 tuumaan. Aluksella vaihdettiin neljän tuuman yksiputkiset 4 tuuman ilmatorjuntatykit kaksiputkisiin neljän tuuman Mk XIX -torneihin, kaksi kahdeksanputkista kaksinaulaista korvattiin neliputkisilla ja etummainen tulenjohtopaikka modernisoitiin. Aluksen silta modernisoitiin ja samalla sitä mataloitettiin. Sillan suojaa lisättiin tuumalla.


title: HMS Berwick (65)

text: "HMS Berwick" liitettiin palvelukseen palatessaan Pohjois-Amerikan ja Länsi-Intian asemalle 8. Risteilijäviirikköön, jonne se matkasi Azorien kautta saapuen Bermudalle 18. tammikuuta 1939. Alus palveli syyskuussa 1939 Tyynenmeren saattueiden suojana, kunnes siitä ja "HMS Yorkista" muodostettiin osasto Force F, jonka tehtävänä oli etsiä saksalaisia kaappareita Karibian mereltä. Alus oli Portsmouthissa huollettavana 4. marraskuuta - 4. joulukuuta 1939.


title: HMS Berwick (65)

text: Alus pysäytti kaksi saksalaista kauppalaivaa "Wolfsburgin" ja "Uruguayn" maaliskuussa 1940 Tanskan salmessa.


title: HMS Berwick (65)

text: "HMS Berwick" osallistui Norjan tapahtumiin osana Kotilaivaston vara-amiraali John Cunninghamin komentamaa 1. Risteilijäviirikköä. Alukselle kuormattiin 7. huhtikuuta Forthin vuonossa miehiä ja materiaalia siirrettäväksi Stavangeriin ja Bergeniin. Kuormauksen jälkeen viirikkö purjehti Rosythista seuraavana päivänä kohti Norjaa.


title: HMS Berwick (65)

text: Risteilijöihin "HMS Berwick" ja "HMS Glasgow" kuormattiin operaatio Forkiin määrätyt Kuninkaallisen merijalkaväen eversti R G Sturgessin 2. pataljoona 7. toukokuuta Greenockissa. Seuraavana aamuna risteilijät suojanaan hävittäjät "HMS Fearless" ja "HMS Fortune" purjehtivat Islantiin. Osasto miehitti Reykjavikin 10. toukokuuta ilman vastarintaa. Risteilijät palasivat Liverpooliin telakalle huoltoon.


title: HMS Berwick (65)

text: Alus siirrettiin palvelukseen palatessaan Välimerelle. Alus saapui Gibraltarille ja liitettiin Force H:hon 7. marraskuuta. Force H:n mukana alus osallistui muun muassa Spartiventon taisteluun, suojasi Tarantoon hyökännyttä osastoa ja kuljetti joukkoja Kreikkaan.


title: HMS Berwick (65)

text: "HMS Berwick", "HMS Formidable" ja "HMS Norfolk" muodostivat 24. marraskuuta Force K:n ja siirrettiin Freetowniin etsimään saksalaista raskasta risteilijää "Admiral Scheeriä". Loppujen lopuksi "HMS Berwick" ei koskaan liittynyt osastoon, vaan se määrättiin suojaamaan saattuetta WS5A. "Admiral Scheer" hyökkäsi saattueen kimppuun 25. joulukuuta Azorien luoteispuolella. Kohtaamisessa "HMS Berwick" sai kranaateista osumia ja vaurioitui.


title: HMS Berwick (65)

text: "HMS Berwick" palasi Englantiin telakalle ja palasi palvelukseen 1941 kesäkuun lopulla, vaikka vauriot eivät osoittautuneetkaan vakaviksi. Alukselle asennettiin telakalla tutkat 281, 284 ja lisättiin viisi yksiputkista 20 millimetrin ilmatorjuntatykkiä. Alus liitettiin Kotilaivastoon, jonka mukana se otti osaa "Tirpitzin" tuhoamisyrityksiin helmikuussa 1942.


title: HMS Berwick (65)

text: Aluksen ollessa 1942 huollettavan siltä poistettiin puolen tuuman ilmatorjuntakonekiväärit ja asennettiin tutka 273 sekä kuusi yksiputkista 20 millimetrin ilmatorjuntatykkiä. Alukselle vaihdettiin vuoden 1943 lopulla seitsemän yksiputkista kaksiputkisiksi 20 millimetrin ilmatorjuntatykeiksi. Vuoden 1944 lopulla aluksella oli kuitenkin ainoastaan kaksi yksiputkista 20 millimetrin ilmatorjuntatykkiä kaksiputkisten lisäksi.


title: HMS Berwick (65)

text: "HMS Berwick" palveli pääosan sodan lopusta Jäämerellä suojaten saattueita, rynnäköiden Norjan vuonoissa piileksiviä saksalaisia aluksia vastaan ja sodan lopulla suojaten lentotukialuksia niiden suorittaessa rynnäköitä Norjan rannikon kohteisiin 1944-1945.


title: HMS Berwick (65)

text: "HMS Berwick" myytiin 15. kesäkuuta 1948 romutettavaksi BISCOlle ja se saapui romutettavaksi Hughes Bolkowille, Blythiin 12. heinäkuuta.


title: Syyrian katolinen kirkko

text: Syyrian katolinen kirkko on kristillinen kirkkokunta Lähi-idässä, ja se on yksi idän katolisista kirkoista, jotka käyttävät syyrian kielistä Antiokian liturgiaa. Kirkkoa johtaa "Antiokian ja koko itäisen Syyrian patriarkka", joka asuu Beirutissa. Sillä on kaksi arkkihiippakuntaa Irakissa, neljä Syyriassa, yksi Egyptissä ja yksi Sudanissa. Lisäksi Israelissa, Yhdysvalloissa ja Kanadassa on yksittäisiä seurakuntia.


title: Syyrian katolinen kirkko

text: Kirkon perusti perimätiedon mukaan apostoli Pietari ennen lähtöään Roomaan. Kirkko yhdistyi virallisesti Rooman kirkon kanssa vuonna 1781.


title: Aniara

text: Aniara. Katsaus ihmiseen ajassa ja tilassa on Harry Martinsonin runoelmamuotoinen tieteiskertomus vuodelta 1956. Aniara kertoo kurssistaan pois joutuneesta tulevaisuuden avaruusaluksesta, joka vei ihmisiä ydinsodassa saastuneesta Maasta Marsiin. Mutta onnettomuuden takia alus syöksyykin ulos Aurinkokunnasta. Teoksen on suomentanut Aila Meriluoto. Martinson sai pääosin "Aniaran" ansiosta vuonna 1974 kirjallisuuden Nobelin palkinnon. Eepos sisältää 103 runoa, "laulua".


title: Aniara

text: Ruotsalainen säveltäjä Karl-Birger Blomdahl on säveltänyt "Aniarasta" oopperan, johon libreton on tehnyt Erik Lindegren. Ruotsalainen progressiivista metallimusiikkia soittava Seventh Wonder julkaisi vuonna 2010 levyn The Great Escape, jonka 30-minuuttinen nimikappale perustuu "Aniara"-saagaan. Vuonna 2009 "Aniara" pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Aniara

text: Runojen alkutilanne on kaukainen tulevaisuus uuden jääkauden jälkeen. Jääkauden aikaan taantunut ihmiskunta on noussut uudestaan jaloilleen ja kehittynyt tekniikassaan pidemmälle kuin ennen jääkautta. Planeettojen väliset lennot ovat yhtä arkisia kuin junamatkat. Mutta ihmiset ovat yhtä sotaisia ja julmia toisia ihmisiä ja kansoja kohtaan kuin aiemminkin. Maa on pahoin saastunut ydinsodan takia ja ihmisiä pakenee suurilla avaruusaluksilla Marsiin ja Venukseen. Evakuoinnissa on silti kyse vankien hankkimisesta Marsin tundralle ja Venuksen rämeisiin orjatyöleireille.


title: Aniara

text: Avaruusalus, "goldonderi" "Aniara" on ylellinen matkustaja-alus, joka kuljettaa mukanaan radioaktiivista säteilyä pakenevaa 8 000 matkustajaa pois Gondin maasta. Heidän päämääränään on keskitysleiriä muistuttava orjatyöleiri Marsin tundralla, vaikka matkustajat eivät tiedä sitä. Alussa matka näyttää menevän niin kuin kymmenet aikaisemmat matkat.


title: Aniara

text: Mutta loistoristeilijä on vähällä törmätä asteroidi Hondoon, ja lukuisten väistöliikkeiden jälkeen ohjausmekanismiin osuu meteoroidi. Goldonderi menettää ohjattavuutensa. Alus joutuu pois kurssistaan, eikä Maahan saada yhteyttä. Aniara syöksyy huimaa vauhtia ulos Aurinkokunnasta kohti Lyyran tähdistöä. Sähköt, lämmitys ja muut järjestelmät toimivat yhä.


title: Aniara

text: Yrityksistä huolimatta alusta ei saada ohjaajien hallintaan. Johto kauhistuu tapahtunutta. Vuodet kuluvat ja matkustajille ei aluksi kerrota onnettomuudesta mitään. Lopulta on pakko kertoa matkustajille, ettei Maahan ole paluuta. Matkustajat joutuvat ensin paniikkiin muuta rauhoittuvat lopulta. Kuukausien ja vuosien kuluessa ihmisten tyytymättömyys tilanteeseen kasvaa.


title: Aniara

text: Aniarassa on televisiota tai tietokonetta muistuttava Miima, joka välittää kuvia Maasta ja kaukaisista maailmoista. Tunteva Miima tekee ihmiset onnelliseksi. Ihmiset palvovat Miimaa. Mutta kun Miima näyttää ihmisten toivomuksesta kuvia Aniaran kotisataman, Gondin maassa olevan Dorisburgin tuhosta, se rikkoutuu ihmisten pahuuden vuoksi. Dorisburg tuhoutui vihollisen räjäyttämän ydinaseen, "fototurbi"n takia.


title: Aniara

text: Miiman hajoaminen ja lopullinen sammuminen merkitsevät yhteisön lopun alkua. Maan päällä kansanmurhaan syyllistynyt johtaja "chefone" alkaa vainota matkustajia ja miehistöä. Hän etsii syylliset Aniaran katastrofiin. Kertoja, miima-asentaja joutuu ruumaan vangiksi, mutta vapautetaan, kun alukseen syntyy vakava vika, jonka vain miima-asentaja ja muut aluksen älyköt osaavat korjata. Miiman korjaaminen ei onnistu, ja sen korvikkeeksi miima-saliin asennetaan peilejä. Aniaraan syntyy erilaisia kultteja, joista yksi on seksikultti. Tanssityttö Daisi Doodi tanssii jurgia, ja osaa Dorisburgin slangia. Tanssi, musiikki, ja seksikultti ovat eräitä keinoja paeta todellisuutta, samoin kuin muut kultit, hyödytön tiede ja totalitarismi.


title: Aniara

text: Ihmiset jakautuvat ryhmiin, ja matkustajia kuvataan eri tyylilajeissa. Uutta sukupolvea ei synny. Lopussa valtakultiksi nousee tulikultti, johon liittyy ihmisuhrejakin. Tämäkin menettää lopulta voimansa. Alussa "chefone" yrittää saada teloituksilla uhkaamalla ihmisiä jatkamaan uhrikulttia, mutta tämä epäonnistuu. Kun 20 vuotta on kulunut, kaikille on selvää, etteivät matkustajat pelastu. Ihmiset menettävät toivonsa, kun alus on pitkän ajan jälkeen hyvin kaukana Lyyran Vegasta. "Chefone" muuttuu kuolemansa edellä ja aluksen lopun lähestyessä ystävälliseksi aluksen matkustajia ja miehistöä kohtaan. Ihmisiä alkaa kuolla vanhuuteen, aluksen laitteiden reistailu lisääntyy. Kun aluksen valot pimenevät ja lämmitys särkyy, jäljelle jääneet tekevät itsemurhan. Aniarasta tulee kosmisella nopeudella kiitävä äänetön sarkofagi.


title: Wollmar Yxkull

text: Wollmar Yxkull (k. 1627) oli ruotsalainen aatelismies, jonka sukujuuret olivat Liivinmaalta. Yxkull toimi Ruotsin kuninkaan Kaarle IX:n hovimarsalkkana. Hänet aateloitiin vuonna 1625.


title: Wollmar Yxkull

text: Yxkull omisti Tukholman Södermalmilla tontin, jonka viereinen katu on nyttemmin nimetty hänen mukaansa.


title: Kyproksentasku

text: Kyproksentasku ("Oenanthe cypriaca") on Kyproksen kotoperäinen varpuslintu.


title: Kyproksentasku

text: Linnun pituus on 14–15 cm ja paino keskimäärin noin 18–20 g, eli se on kivitaskun kokoinen. Kyproksentaskun katsottiin ennen olevan nunnataskun alalaji, mutta se on nykyisin oma lajinsa. Höyhenpuvultaan ja käytökseltään se muistuttaa nunnataskua, koiraan vatsapuoli on kuitenkin vaalean oranssi.


title: Kyproksentasku

text: Kyproksentasku elää Kyproksella. Sen elinympäristön ala on 20 000–50 000 neliökilometriä ja populaation suuruudeksi arvioidaan 180 000–360 000 yksilöä. Se on muuttolintu, joka talvehtii Etelä-Sudanissa ja Etiopiassa. Sitä ei ole tavattu Suomessa.


title: Kyproksentasku

text: Kyproksentasku asuu vuorten karuilla rinteillä ja kivikkoisilla ylängöillä noin kahden kilometrin korkeuteen saakka. Se pesii paikoin myös puustoisilla alueilla. Koiras laulaa näkyvällä paikalla 5–10 m:n korkeudella.


title: Kyproksentasku

text: Pesä on tavallisesti maakolossa, kiven alla tai rakennuksessa. Munia on 4–6, joita haudotaan 13–14 päivää. Molemmat emot huolehtivat poikasista, jotka jättävät pesän 13–14 päivää vanhoina. Laji pesii toisinaan kahdesti kesässä.


title: Kyproksentasku

text: Kyproksentasku syö lähes yksinomaan maassa olevia hyönteisiä, toisinaan myös muita selkärangattomia ja pieniä liskoja.


title: (143649) 2003 QQ47

text: (143649) 2003 QQ (kirjoitetaan myös (143649) 2003 QQ47) on LINEAR:in 24. elokuuta 2003 löytämä Apollo-asteroidi. Aluksi uutisoitiin, että oli olemassa vähäinen vaara (1:250 000) sen törmäyksestä Maahan. Törmäys olisi ollut mahdollinen vuonna 2014. Pian kuitenkin todettiin, että asteroidi ei ole uhka Maalle. Myös useita muita vasta löydettyjä asteroideja on alkujaan pidetty uhkina Maalle.


title: (143649) 2003 QQ47

text: Asteroidin eksentrisyys on 0,187 ja inklinaatio 62,1°. Kiertoaika on reilun vuoden.


title: HMS Cumberland (57)

text: HMS Cumberland oli Britannian kuninkaallisen laivaston "County"-luokan raskas risteilijä toisessa maailmansodassa. Alus kuului ensimmäisenä tilattuun alaluokkaan Kent-luokkaan. Alus otettiin palveluskäyttöön 23. helmikuuta 1928.


title: HMS Cumberland (57)

text: "HMS Cumberland" liitettiin palvelukseen otettaessa Kiinan asemalle. Alukselle asennettiin tulenjohdon HACS-etäisyydenmittausttutka sekä SIIL-katapultti lentokonetta varten loppuvuodesta 1932. Alus palasi Englantiin Chathamin telakalle modernisoitavaksi 5. helmikuuta 1935.


title: HMS Cumberland (57)

text: Telakalla aluksen panssarointia ja katapultti lisättiin ja lentokoneelle rakennettiin hangaari. Aluksen takimmaiset yksiputkiset nelituumaiset korvattiin kaksiputkisella. Alukseen lisättiin toinen HACS sekä kaksi yksiputkista kaksinaulaista ilmatorjuntatykkiä korvattiin neliputkisilla vastaavilla. Alukselta poistettiin torpedoputket. Aluksen siltarakenteita mataloitettiin uppouman pienentämiseksi ja vakavuuden lisäämiseksi.


title: HMS Cumberland (57)

text: Palvelukseen palattuaan 13. toukokuuta 1936 alus määrättiin palaamaan Kiinan asemalle, jonne se saapui 19. lokakuuta. Alus palveli asemalla, kunnes se palasi Englantiin Chathamin telakalle huoltoon 2. marraskuuta 1938. alus liitettiin palvelukseen palatessa 7. maaliskuuta 1939 2. Risteilijäviirikköön. Alus oli toisen maailmansodan puhjetessa Etelä-Amerikan alueella.


title: HMS Cumberland (57)

text: "HMS Cumberland" kuului osana Force G:hen Kuninkaallisen laivaston jahdatessa saksalaista taskutaistelulaiva "Admiral Graf Speetä" lokakuussa 1939 eteläiseltä Atlantilta. Tämän jälkeen alus oli Falklandin vesillä aina La Plata -joen suistoon saakka, missä se pysäytti yhdessä "HMS Ajaxin" kanssa 5. joulukuuta saksalaisen saarronmurtajan kauppalaiva "Ussukuman".


title: HMS Cumberland (57)

text: Alus oli suojaamassa kesäkuussa 1940 ensimmäistä Lähi-itään joukkoja kuljettanutta WS (Winston's Special) saattuetta. Heinäkuussa alus oli metsästämässä saksalaista kaappari "Thoria" ennen siirtoa Freetowniin, missä se liitettiin osaksi operaatio Menacea.


title: HMS Cumberland (57)

text: "HMS Cumberland" osallistui operaatio Menaceen osana 1. Risteilijäviirikköä. Alus upotti 16. syyskuuta Vichyn Ranskan ammustenkuljetusaluksen "Poitiersin". Alukseen osui Dakarin edustalla tykistökranaatti. Alus kuitenkin palasi joulukuussa Etelä-Atlantille etsimään saksalaisia kaappareita Etelä-Amerikan rannikolta.


title: HMS Cumberland (57)

text: "HMS Cumberland" liitettiin 1941 Kotilaivastoon ja siirtyi suojaamaan Jäämeren saattueita. Alukselle asennettiin vuoden 1941 lopulla viisi yksiputkista 20 millimetrin ilmatorjuntatykkiä sekä tutkat 281, 285 ja 273. Aluksen puolentuuman konekiväärit ja yksi yksiputkinen 20 millimetrin tykki korvattiin helmikuussa 1943 viidellä kaksiputkisella.


title: HMS Cumberland (57)

text: Alus siirrettiin maaliskuussa 1944 Intian valtamerelle Itäiseen laivastoon. Aluksen kevyenä ilmatorjunta-aseistuksena oli huhtikuussa kaksi neliputkista kaksinaulaista, viisi kaksiputkista ja neljä yksiputkista 20 millimetrin ilmatorjuntatykkiä. Alus osallistui hyökkäykseen Sabangiin sekä suojasi tukialusten hyökkäyksiä Sumatralle ja Nikobaareille sekä Leyten operaatioiden sivuoperaatioita.


title: HMS Cumberland (57)

text: Sodan päätyttyä "HMS Cumberland" osallistui Hollannin Itä-Intian takaisin uudelleen miehitykseen. Englantiin paluun jälkeen aluksesta tehtiin koealus ja se poistettiin palveluksesta vasta 1958. Alus saapui Cashmorelle Newportiin romutettavaksi 3. marraskuuta 1958.


title: Iranilaiset kielet

text: Iranilaiset kielet ovat indoeurooppalaiseen kieliperheeseen kuuluva keskenään sukua oleva kieliryhmä. Indoarjalaisten ja nuristanilaisten kielten kanssa ne muodostavat indoeurooppalaisen kieliperheen indoiranilaisen haaran.


title: Iranilaiset kielet

text: Iranilaisia kieliä puhutaan melko yhtenäisellä alueella Iranissa, Afganistanissa, Pakistanissa, Turkin itäosassa, Pohjois-Irakissa, Syyriassa, Tadžikistanissa ja Ossetiassa. Erillisiä iraninkielisiä alueita on myös Azerbaidžanissa, Armeniassa, Georgiassa, Dagestanissa, Uzbekistanissa, Kirgisiassa, Turkmenistanissa, Intiassa, Yhdistyneissä arabiemiirikunnissa, Omanissa ja Kiinassa.


title: Iranilaiset kielet

text: Ryhmään kuuluu yli 40 kieltä, erillistä murretta ja murreryhmää:


title: Iranilaiset kielet

text: Eräiden kielimuotojen asema erillisenä kielenä tai toisen kielen murteena on epäselvä tai kiistanalainen:


title: Iranilaiset kielet

text: Eri puolilta Irania tunnetaan murreryhmiä ja murrejatkumoita, jotka eivät muodosta mitään yhtenäistä kieltä:


title: Iranilaiset kielet

text: Kirjallisten muistomerkkien ja muiden lähteiden perusteella voidaan nimetä joukko kuolleita kieliä:


title: Iranilaiset kielet

text: Iranilaiset kielet jaetaan läntiseen ja itäiseen pääryhmään. Länsiryhmän kielet perustuvat murteisiin, jotka levisivät Iranin ylängön länsiosaan oletettavasti noin 500 eaa. mennessä. Itäryhmän kielten pohjana ovat Keski-Aasiassa puhutut murteet. Länsiryhmä jakaantuu edelleen lounaiseen ja luoteiseen alaryhmään. Edelliseen kuuluvat mm. muinais-, keski- ja nykypersia, tadžikki, dari ja tati, jälkimmäiseen parthi, kurdi, beludži, talyš ym. Itäryhmä jaetaan puolestaan pohjoiseen ja eteläiseen alaryhmään. Edelliseen kuuluvat mm. skyyttiläis-sarmaattilaiset murteet, sogdi, horezmin kieli, osseetti ja jagnobi, jälkimmäiseen saki, baktria ja paštu. Oman ryhmänsä muodostavat kontaktivaikutuksen tuloksena syntyneet Pamirin kielet.


title: Dennis Oliech

text: Dennis Oliech (s. 2. helmikuuta 1985 Nairobi, Kenia) on kenialainen jalkapalloilija, pelipaikaltaan hyökkääjä. Hän edustaa tällä hetkellä ranskalaista AC Ajaccioa.


title: Dennis Oliech

text: Oliech aloitteli uraansa kotimaassaan Mathare Unitedissa vuonna 2001. Hän siirtyi ammattilaiseksi allekirjoittaessaan sopimuksen qatarilaisen Al-Arabin kanssa vuonna 2003. Oliech vietti joukkueessa kaksi ja puoli kautta tehden 12 maalia 17 ottelussa. Tammikuussa 2006 hän siirtyi Ranskaan allekirjoittaessaan neljän vuoden sopimuksen FC Nantesin kanssa. Oliech pelasi joukkuessa yhden kokonaisen kauden ja jätti seuran kesken kauden 2007–2008 jäätyään ilman peliaikaa. Hän päätyi lopulta Auxerren riveihin, jossa Oliech pelasi heti ensimmäisellä kaudellaan 26 ottelua, tehden niissä kolme maalia.


title: Dennis Oliech

text: Oliech edusti Auxerrea viiden kauden ajan tehden burgundialaisseuralle 25 maalia 165 ottelussa. Kaudeksi 2012/13 Auxerre putosi Ligue 2:een, jossa Oliech pelasi syyskauden ajan. Tammikuussa 2013 hän jätti seuran ja teki 2,5-vuotisen sopimuksen liigaseura AC Ajaccion kanssa.


title: Khorasaninturkin kieli

text: Khorasaninturkin kieli on Iranin Khorāsān-e Razavin maakunnan pohjoisosassa puhuttava turkkilainen kieli. Sen puhujia on noin 400 000 henkeä ja he muodostavat 50–70 % maakunnan väestöstä. Kielen eteläraja kulkee linjalla Sabzevar–Nešabur–Mašhad. Horasaninturkki kuuluu turkkilaisten kielten lounaisryhmään. Sen lähimmät sukukielet ovat azeri ja turkmeeni.


title: 2007 VK184

text: 2007 VK184 on Catalina Sky Surveyn marraskuussa 2007 löytämä Maan lähelle tuleva asteroidi Apollo-asteroidien ryhmässä. Sen arvo on Torinon asteikolla 1, joten se muodostaa mahdollisen, joskin sangen epätodennäköisen uhan Maalle. 3. kesäkuuta 2048 tapahtuvan impaktin riski on yksi 2 940:sta, kun esimerkiksi runsaasti julkisuutta saaneen Apophis-asteroidin törmäysriskiksi arvioidaan nykyisin vain yksi 43 000:sta. Huomattavaa on, että yleensä Torinon asteikon arvon 1 saaneet asteroidit putoavat luokkaan 0 lähemmän tarkastelun jälkeen.


title: 2007 VK184

text: Asteroidin eksentrisyys on 0,57 ja inklinaatio 1,22°. Kiertoaika on 2,27 vuotta.


title: Aker (yritys)

text: Aker ASA on norjalainen holding- ja pörssiyhtiö. Toimialoja ovat offshore, kalastus, rakennusteollisuus ja insinööritoiminta. Yhtiötä kontrolloi liikemies Kjell Inge Røkke TRG Holding -yrityksensä välityksellä.


title: Aker (yritys)

text: Maaliskuussa 2009 Akerin tytäryhtiöitä olivat:


title: Aker (yritys)

text: "Akers Mekaniske Verksted" perustettiin Akerselvan rannalle Osloon 1841. Aluksi konepaja tuotti erilaisia mekaanisia laitteita, keskittyen sittemmin laivanrakennukseen. 1800-luvulla yritys rakensi valaanpyynti-, matkustaja- ja rahtialuksia. Myöhemmin yritys alkoi tuottaa tankkereita. 1970-luvulla yritys meni öljyteollisuuteen alkaen rakentaa öljynporauslauttoja. 1980-luvulla Aker fuusioitui Norcemin kanssa ja muodosti offshore-teollisuuteen suuren sementtiyrityksen. Se osa yrityksestä myytiin 1999.


title: Aker (yritys)

text: Vuonna 1996 Kjell Inge Røkke hankki sijoitusyrityksensä kautta suuria määriä Akerin osakkeita ja yhdisti sijoitusyrityksensä Akeriin muodostaen "Aker RGI":n. Osittainen tytäryhtiö Aker Maritime hankki vuonna 2000 hallintaansa Kværnerin, joka fuusioitui Aker Kværneriksi. Nykyisin yritys on listautuneena erikseen Oslon pörssiin nimellä Aker Solutions, jossa Aker Holding on ylivoimaisesti suurin osakas.


title: Louhikkotasku

text: Louhikkotasku ("Oenanthe picata") on aasialainen sieppojen heimoon kuuluva varpuslintu.


title: Louhikkotasku

text: Linnun pituus on 14–15 cm eli se on kivitaskun kokoinen. Louhikkotaskukoiras on mustavalkoinen, naaras harmaanruskea ja valkoinen.


title: Louhikkotasku

text: Louhikkotasku elää Aasiassa Kaspianmereltä itään Tadžikistaniin ja Länsi-Pakistaniin. Sen esiintymisalueen pinta-ala on 1–10 miljoonaa neliökilometriä. Laji on muuttolintu, joka talvehtii Pakistanissa ja Pohjois-Intiassa. Sitä ei ole tavattu Suomessa.


title: Louhikkotasku

text: Louhikkotasku elää vuorten karuilla rinteillä ja louhikkoisilla ylängöillä.


title: Louhikkotasku

text: Laji syö pääasiassa hyönteisiä, toisinaan myös muita selkärangattomia ja pieniä liskoja.


title: Muinaisuiguurin kieli

text: Muinaisuiguurin kieli on muinaisten uiguurien käyttämä turkkilainen kirjakieli. Se tuli tunnetuksi Itä-Turkestanista 1800–1900-lukujen vaihteessa löydettyjen kirjallisten muistomerkkien ansiosta.